open-index/open-wikipedia-markdown huggingface dataset:
ગીચડા ( તા. નખત્રાણા )

'''''' ભારતના ગુજરાત રાજ્યના કચ્છ જિલ્લાના નખત્રાણા તાલુકામાં આવેલું એક ગામ છે. આ ગામના લોકોનો મુખ્ય વ્યવસાય ખેતી, ખેતમજૂરી, નોકરી તેમ જ પશુપાલન છે. આ ગામમાં મુખ્યત્વે મગ , તલ, બાજરી, જુવાર, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

## ઇતિહાસ 
ગીચડા ગામ ૧૯૭૧માં પાકિસ્તાનથી આવેલા સોઢા રાજપૂતોએ વસાવ્યું હતું. ત્યારબાદ તેમને સોઢા શરણાર્થીના વસાહત તરીકે તેને ગામનો દરજ્જો આપવામાં આવ્યો.

## ભૂગોળ 
આ ગામ મોટી અરલ ગામની ઉત્તર દિશામાં તેમજ તલ ગામની દક્ષિણે આવેલ છે. પશ્ચિમે જતાવીરા ગામ આવેલ છે.

----

## સંદર્ભ 
શ્રેણી:નખત્રાણા તાલુકો
જાફરાબાદ તાલુકો

**જાફરાબાદ તાલુકો** ભારત દેશના ગુજરાત રાજ્યના સૌરાષ્ટ્ર પ્રદેશના અમરેલી જિલ્લામાં આવેલો તાલુકો છે. જાફરાબાદ આ તાલુકાનું મુખ્ય મથક છે.

## જાફરાબાદ તાલુકામાં આવેલાં ગામો 
## સંદર્ભ 
## બાહ્ય કડીઓ 
* જાફરાબાદ તાલુકા પંચાયતની વેબસાઇટ 

શ્રેણી:ગુજરાતનાં તાલુકાઓ
શ્રેણી:અમરેલી જિલ્લો
પ્રતાપપર ૨ (તા. મુન્દ્રા)

**પ્રતાપપર ૨** મુન્દ્રા તાલુકામાં આવેલું એક નાનું ગામ છે. આ ગામ વસ્તી વગરનું છે. જૂનું પ્રતાપપર પહેલાં અહીં આવેલું હતું.

શ્રેણી:મુન્દ્રા તાલુકો
બાબરીયાવાડ

**બાબરીયાવાડ** જુનાગઢ રાજ્યના તાબા હેઠળની નાની જાગીર હતી. બ્રિટિશ શાસન સમયે દક્ષિણ મધ્ય કાઠિયાવાડમાં બાબરીયાવાડ જુનાગઢની સૌથી પૂર્વમાં આવેલી જાગીર હતી. બાબરીયાવાડ નામ બાબરીયા રાજપૂતો પરથી પડેલું હતું. તેમાં ૫૧ ગામોનો સમાવેશ થતો હતો.

## ઇતિહાસ 
૧૯૪૭માં ભારતના ભાગલા વખતે, કાઠીયાવાડના અન્ય પ્રાંતોની જેમ બાબરીયાવાડના જાગીરદારો બાબરીયા રાજપૂત હતા. તેમણે માંગરોળ અને અન્ય જાગીરદારો સાથે જુનાગઢથી સ્વતંત્રતાની જાહેરાત કરીને ભારતીય સંઘમાં ભળી ગયા. જુનાગઢના નવાબે આ જોડાણ સ્વીકાર્યુ નહી અને માંગરોળના શેખ પર આ જોડાણ પાછું ખેંચવા પર દબાણ કરીને બાબરીયાવાડ કબ્જે કરવા માટે પોતાનું સૈન્ય મોકલ્યું. સરદાર પટેલે આને ભારત પર આક્રમણ તરીકે જોયું અને સૈન્યને બોલાવ્યું. જોકે, જવાહરલાલ નહેરુ પ્રથમ બાબરીયાવાડ જાગીર ભારતમાં ભળી શકે કે કેમ તે ચકાસવા માંગતા હતા. લોર્ડ માઉન્ટબેટન સાથે આ બાબત ચકાસ્યા પછી ૨૨ સપ્ટેમ્બર ૧૯૪૭ના રોજ તેમણે જુનાગઢના દિવાનને ટેલિગ્રામ મોકલી બાબરીયાવાડમાંથી સૈન્યને હટાવી લેવા કહ્યું. વધુમાં, ભારતીય સૈન્યને બાબરીયાવાડ જઇને ભારતની સરહદો પરત મેળવવા જણાવવામાં આવ્યું. જુનાગઢના નવાબે બાબરીયાવાડ અને માંગરોળમાંથી પોતાનું સૈન્ય હટાવવાની ના પાડી. ઓક્ટોબર ૧૯૪૭માં જુનાગઢનો નવાબ પોતાના કુટુંબ સહિત પાકિસ્તાન નાસી છુટ્યો. ભારતીય સૈન્ય નવેમ્બર ૧૯૪૭માં બાબરીયાવાડમાં દાખલ થયું અને જુનાગઢ અને માંગરોળની સરહદ પર ગોઠવાયું. ત્યારબાદ આરઝી હકૂમત વડે જુનાગઢ ભારતમાં ભળી ગયું.

## સંદર્ભ 
શ્રેણી:ગુજરાતનો ઇતિહાસ
પશુ ટાપુ (તા. દ્વારકા)

ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા દેવભૂમિ દ્વારકા જિલ્લામાં આવેલા કુલ ૪ (ચાર) તાલુકાઓ પૈકીના એક એવા તેમજ ત્રણ બાજુએથી દરિયા વડે ઘેરાયેલા ઓખામંડળ તરીકે ઓળખાતા દ્વારકા તાલુકામાં આવેલું એક  ગામ છે.  ગામના લોકોનો મુખ્ય વ્યવસાય ખેતી, માછીમારી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

 

## સંદર્ભ
શ્રેણી:સૌરાષ્ટ્ર
શ્રેણી:ટાપુ
બેડી બંદર

**બેડી બંદર** એ ગુજરાતના જામનગર જીલ્લાના જામનગર તાલુકામાં આવેલું ગામ અને કચ્છના અખાતના દક્ષિણ કાંઠે આવેલું બંદર છે.

## ઇતિહાસ 
બ્રિટિશ શાસન સમયે તે નવાનગર રાજ્યનું મુખ્ય બંદર હતું.

## ભૂગોળ 
બેડી  પર આવેલું છે. સમુદ્ર સપાટીથી તેની સરેરાશ ઉંચાઇ ૭ મીટર (૨૨ ફીટ) છે.

## વસતી 
૨૦૦૧ની વસતી ગણતરી મુજબ બેડીની વસતી ૧૮,૭૭૧ હતી જેમાં પુરુષોની સંખ્યા ૫૧% અને સ્ત્રીઓની સંખ્યા ૪૯% હતી. બેડીની સરેરાશ સાક્ષરતા ૩૩% હતી જે રાષ્ટ્રીય સરેરાશ સાક્ષરતા દર ૫૯.૫% કરતા ઓછી હતી; જેમાં પુરુષોમાં સાક્ષરતા ૭૩% અને સ્ત્રીઓમાં ૨૭% હતી. વસતીના ૧૮% વ્યક્તિઓની વય ૬ વર્ષ કરતાં નાની હતી.

## સંદર્ભ 
શ્રેણી:જામનગર તાલુકો

શ્રેણી:ગુજરાતનાં બંદરો
KolibriOs ઓપરેટિંગ સિસ્ટમ

**કોલીબ્રીઓએસ** (Kolibri ઓપરેટિંગ સિસ્ટમ, તરીકે પણ ઓળખાય કોસ ) એ મુક્ત ઓપરેટિંગ સિસ્ટમ અને ઓપન સોર્સ (હેઠળ વિતરિત થયેલ છે જીપીએલ લાયસન્સ ). તે સંપૂર્ણપણે પ્રોગ્રામીંગ ભાષા માં લખાયેલ છે.

## વિશેષતા 
* કોલીબ્રીઓએસ કહેવાય અન્ય ઓપરેટિંગ સિસ્ટમ એક ફેરફાર આવૃત્તિ છે MenuetOS . MenuetOS સાથે મતભેદો મેનીફોલ્ડ છે. ચોક્કસ પ્રથમ ફેરફાર તુરંત જ સ્પષ્ટ છે બુટ પ્રક્રિયા વધારો ઓટોમેશન છે. કોલીબ્રીઓએસ પણ સાથે કામ કરે છે હાર્ડવેર underpowered, તે મોટે ભાગે ઉપયોગ થાય છે જૂના કમ્પ્યુટર્સ માટે નવું જીવન આપે છે.

* થોડી જગ્યા અને ઓછી માંગ હોવા છતાં હાર્ડવેર , કોલીબ્રયોસ બધા તમને જરૂર છે, સ્પાર્ટન યદ્યપિ, એક એક શબ્દ પ્રોસેસર છે, રોજિંદા કામ કરવું છે બ્રાઉઝર વેબ. હાલમાં ઓએસ બીટા છે અને રોજિંદા ઉપયોગ માટે તૈયાર છે, પરંતુ તે કેટલાક સુધારાઓ કે તે સંપૂર્ણપણે સ્થિર અને કાર્યક્ષમ બનાવવા જોઈએ જરૂર છે. શરુઆતની થોડા સેકન્ડોમાં કરવામાં આવે છે, અને આ હકીકત એ છે કે મોટે ભાગે વિધાનસભા પ્રોગ્રામ કરવામાં આવ્યો છે કારણે છે. આવૃત્તિમાં ન બધી સામગ્રી રશિયન આવૃત્તિ માં હાજર હોય છે ઇંગલિશ , સિસ્ટમ પણ ઇટાલિયન સહિત અન્ય ભાષાઓ, માટે ઉપલબ્ધ છે. Kolibri પણ સમાવેશ થાય છે ઘણા emulators, સમાવેશ થાય છે DosBox , કે જે જેમ રમતોમાં એક વિન્ડો સાથે આવે છે ભૂકંપ અથવા ડૂમ , ScummVM તરીકે poattaforme આધાર આપવા માટે જૂના સાહસિક રમતો અને અન્ય emulators માટે GameBoy અને અન્ય. બધા આવૃત્તિ માં સમાવવામાં આવેલ છે તરીકેશેરવેર આવૃત્તિ જીવંત CD .

* કોલીબ્રીઓએસ હાલમાં બુટ કરવા માટે (બુટ વ્યવસ્થાપક મારફતે સક્ષમ છે GRUB ) થી સીડી , એક ફ્લોપી અથવા હાર્ડ ડિસ્ક . શરૂ કરો તે પહેલાં તમે પસંદ કરી શકો છો સ્ક્રીન રીઝોલ્યુશન છે, કે જે 800x640 તમામ ધોરણો આધાર આપે છે. અમુક જૂની આવૃત્તિઓ, તમે 400x320 પર ચાલે છે.

* તે ઘણા આધાર આપે છે ફાઈલ સિસ્ટમો સહિત FAT12 / 16 / 32 , એનટીએફએસ , Ext2 / 3 / 4 .

* સિસ્ટમ પણ FASM કમ્પાઇલર સમાવેશ થાય છે. તે જીવંત સીડી વિષય બદલવા માટે, ત્રીસ વચ્ચે, પરંતુ તે વિસ્તરણ (.CHR) સાથે લગભગ અવિદ્યમાન થી ફોન્ટ બદલવા માટે નથી, પણ શક્ય છે. તે પણ એક કૃત્રિમ છે પ્રારંભ મેનૂ , કહેવાય Waye નવી આવૃત્તિઓ તેમજ માં દોરાધાગા બાર સ્ક્રીનની ડાબી થયેલું.

## સિસ્ટમ આવશ્યકતાઓ 
* i586 સુસંગત CPU જરૂરી
* RAM ની 8 એમબી [4]
* વેસા- સુસંગત videocard
* 1.44MB 3.5 " ફ્લોપી ડ્રાઈવ , હાર્ડ ડિસ્ક , યુએસબી ફ્લેશ અથવા CD- ડ્રાઈવ
* કીબોર્ડ અને માઉસ ( કોમ, PS / 2 અથવા USB )

## આધારભૂત હાર્ડવેર 
* Hard disks and some USB-sticks. Supported file systems are FAT12, FAT16, FAT32 (long names support), NTFS (partially, read only), ext2/ext3/ext4 (partially, read only), XFS (partially, read only) and CDFS
* Audio: AC'97 audio codec support for Intel, nForce, nForce2, nForce3, nForce4, SIS7012, FM801, VT8233, VT8233C, VT8235, VT8237, VT8237R, VT8237R Plus and EMU10K1X chipsets
* Audio: Intel High Definition Audio support for certain motherboards
* Video: AMD, ATI and Intel chipsets

## વિકાસ શાખાઓ 
* KolibriACPI : વિસ્તૃત આધાર ACPI
* KolibriNET : વિસ્તૃત નેટવર્ક આધાર
* Kolibri - એ: કોલીબ્રીઓએસ જડિત કાર્યક્રમો અને હાર્ડવેર એન્જિનિયરિંગ માટે શ્રેષ્ટ ના Exokernel આવૃત્તિ; માત્ર થોડા એએમડી અપુ આધારિત પ્લેટફોર્મ વર્તમાનમાં આધારભૂત છે.

## સંદર્ભ 
* www.kolibrios.org
* 10 ઓપરેટિંગ સિસ્ટમો તમે ક્યારેય સાંભળ્યું કર્યું છે  , TechRadar , 2009

શ્રેણી:ઓપરેટિંગ સિસ્ટમ
અંબાલાલ સારાભાઈ

**અંબાલાલ સારાભાઈ** (૧૮૯૦–૧૯૬૭) અમદાવાદના અગ્રણી ઉદ્યોગપતિ હતા અને તેમણે ભારતના સ્વાતંત્ર્ય સંગ્રામમાં પણ અગત્યનો ભાગ ભજવ્યો હતો. તેઓ સારાભાઇ ગ્રુપ ઓફ કંપનીના સ્થાપક હતા જેમાં સારાભાઇ ટેક્સટાઇલ્સ, કેલિકો ટેક્સટાઇલ મિલ, સારાભાઇ કેમિકલ્સ અને અન્ય કંપનીઓનો સમાવેશ થાય છે.

તેમણે અમદાવાદની ગુજરાત કોલેજ ખાતે શિક્ષણ મેળવ્યું અને કૌટુંબિક વ્યવસાયમાં કરમચંદ પ્રેમચંદ પ્રા. લિ. માં જોડાયા. તેઓ વડોદરાની સારાભાઇ કેમિકલ્સના માલિક હતા જે કંપની રસાયણો અને દવાઓનું ઉત્પાદન કરતી હતી. તેઓ ૧૯૧૮-૧૯૧૯ દરમિયાન અમદાવાદ મિલઓનર્સ એશોશિએશનના પ્રમુખ હતા અને અમદાવાદ મ્યુનિસિપલ કોર્પોરેશનના સભ્ય પણ હતા. બ્રિટિશ સરકાર તરફથી તેમને કૈસર-એ-હિંદનો ઇકલાબ મળ્યો હતો, જે તેમણે પાછો આપી દીધો હતો. અમદાવાદમાં આઝાદીની ચળવળને તેમણે  અને નાણાંકીય ટેકો પૂરો પાડ્યો હતો.

અંબાલાલ સારાભાઈ મહાત્મા ગાંધીના અનુયાયી હતા અને ૧૯૧૬થી જ્યારે મહાત્મા ગાંધીએ મોટાપાયે આઝાદીની ચળવળ શરૂ પણ નહોતી કરી ત્યારથી તેમને ટેકો આપ્યો હતો. ગાંધીજીનો સાબરમતી આશ્રમ તેના શરૂઆતી વર્ષોમાં સારાભાઇએ દાનમાં આપેલી સહાય થી ચાલ્યો હતો.

૧૯૧૦માં તેમનાં લગ્ન સરલાદેવી સાથે થયા હતા અને તેમને આઠ સંતાનો હતા. તેમાંના એક વિક્રમ સારાભાઈ ભૌતિકવિજ્ઞાની બન્યા અને ભારતીય અવકાશ કાર્યક્રમના પિતા ગણાય છે. તેમની સૌથી મોટી પુત્રી મૃદુલા સારાભાઈએ ભારતના સ્વાતંત્ર્ય સંગ્રામમાં અગત્યનો ભાગ ભજવ્યો હતો. તેમની બીજી એક પુત્રી લીના સારાભાઇએ શ્રેયસ ફાઉન્ડેશનની સ્થાપના કરી હતી જેનો હેતુ અનાથ અને અપૂરતી સહાય મળેલા બાળકોને શિક્ષણ આપવાનો છે. તેમના એક પુત્ર ગૌતમ સારાભાઇ ઉદ્યોગપતિ હતા.

અંબાલાલ સારાભાઇ ફાઉન્ડશન તેમના દ્વારા સ્થાપેલ ટ્રસ્ટ છે જે વડોદરાના રેસ કોર્સ રોડ પર જાણીતું ચિકિત્સાલય ચલાવે છે. અંબાલાલ સારાભાઈ ફાઉન્ડેશન ફો હેલ્થ, એજ્યુકેશન & વેલ્ફેર અને અંબાલાલ સારાભાઈ ટ્રસ્ટ તેમના દ્વારા સ્થાપેયલ બીજાં ટ્રસ્ટ છે, જે તેમના પછીની પેઢી સંભાળે છે. આ ટ્રસ્ટ ઘણી શાળાઓ, ચિકિત્સાલયો, દવાખાનાંઓ અને અન્ય સેવાકીય પ્રવૃત્તિઓ અમદાવાદ અને ગુજરાતના અન્ય શહેરોમાં ચલાવે છે.

## આ પણ જુઓ 
* વિક્રમ સારાભાઈ

## સંદર્ભ 
## બાહ્ય કડીઓ
* 

શ્રેણી:૧૯૬૭માં મૃત્યુ
શ્રેણી:ગુજરાતી ઉદ્યોગપતિઓ
વિગાન એથલેટિક ફૂટબૉલ ક્લબ

**વિગાન ઍથલેટીક્સ ફૂટબોલ ક્લબ** () એ ઇંગ્લેન્ડની એક નામાંકીત ફૂટબૉલ ક્લબ છે જે ગ્રેટર માન્ચેસ્ટર, ઇંગ્લેન્ડ ખાતે આવેલી છે. જેની સ્થાપના ઇ.સ્.૧૯૩૨માં કરવામાં આવી હતી. હાલમાં આ ક્લબ ડીડબલ્યુ સ્ટેડીયમમાં રમે છે અને ૨૦૧૩-૧૪ના વર્ષમાં પ્રિમિયર લીગમાં કપ પણ જીત્યો હતો.
## ઇતિહાસ
આ ફૂટબોલ ક્લબની સ્થાપના ઇ.સ્.૧૯૩૨માં કરવામાં આવી હતી. ત્યારે સ્થાયી ફૂટબૉલ ક્લબ સ્થાપવા માટેનો આ પાંછમો પ્રયાસ હતો. ૧૯૩૩-૩૪માં પ્રથમ વખત આ ફૂટબૉલ ક્લબની ટીમે આકર્ષ્હક રીતે જીત મેળવીને ખિતાબ પણ મેળવ્યો હતો. ત્યાર બાદ આ ક્લબે અનેક પ્રિમિયર લીગમાં છેમ્પીયનશીપ જીતીને ફૂટબૉલ ક્ષેત્રે પોતાનું નામ કાયમી કર્યુ હતુ. 1935-36 સિઝનમા આ  ક્લબે સતત ત્રીજી વખત ચેશાયર લીગ ટાઇટલ અને લેન્કેશાયર જુનિયર કપ જીત્યો હતો.
## સ્ટેડીયમ
વિગાન એથલેટીક્સ સ્ટેડીયમ કે જે ડીડબલ્યુ સ્ટેડીયમ તરીકે પણ ઓળખાય છે, તે ૨૫,૧૩૮ની બેઠક ક્ષમતા ધરાવે છે. તે વેગાનમાં રોબીન પાર્ક કોમ્પ્લેક્સનો એક ભાગ છે. ક્લબનું આ પોતાનું સ્ટેડીયમ છે અને આ સ્ટેડીયમમાં રમાયેલી જુદી-જુદી મેચોમાં ક્લબે જુદા-જુદા ખિતાબો મેળવ્યા છે.
thumb|ડીડબલ્યુ સ્ટેડીયમ

## ક્લબ વિષે
૨૯ જુલાઇ ૨૦૧૫ની સ્થિતિએ.

શ્રેણી:ફૂટબોલ ક્લબ
પવઇ તળાવ

thumb|500x500px|એમર્લ્ડ એસ્લ, પવઇ પરથી દેખાતો JVLR માર્ગ અને પવઇ તળાવ
thumb|પવઇ તળાવ
right|thumb|324x324px|વિહાર તળાવની નીચે આવેલું પવઇ તળાવ
**પવઇ તળાવ** (ફરમાનજી કાવસજી પવઇ એસ્ટેટ પરથી નામકરણ થયેલ) મુંબઇના પવઇ વિસ્તારમાં આવેલું કૃત્રિમ તળાવ છે. ઇન્ડિયન ઇન્ટિટ્યુટ ઓફ ટેકનોલોજી, મુંબઇ (આઇ.આઇ.ટી.) જે દેશની પ્રખ્યાત ઇજનેરી સંસ્થા છે, તે તળાવની પૂર્વમાં આવેલી છે. અન્ય એક પ્રખ્યાત સંસ્થા નેશનલ ઇન્ટિટ્યુટ ઓફ ઇન્ડ્રસ્ટિયલ એન્જિનિયરિંગ (NITIE) પણ તળાવની નજીક આવેલી છે. તળાવની આજુબાજુ રહેણાંક અને વ્યવસાયિક બાંધકામો આવેલા છે. વર્ષોવર્ષ તળાવની આજુબાજુ વસતિ વધતી રહી છે.

તળાવના બાંધકામ સમયે તેનો વિસ્તાર ૨.૧ ચોરસ કિમી (૫૨૦ એકર) અને ઉંડાઇ ૩ મીટક (૯.૮ ફીટ) થી ૧૨ મીટર (૩૯ ફીટ) જેટલી મહત્તમ હતી.

પવઇ તળાવની પાણીની ગુણવત્તા ઘણાં તબક્કામાં ઘટતી રહી છે. એક સમયે મુંબઈને પીવાનું પાણી પૂરું પાડતું તળાવ હવે ન પીવાલાયક પાણી હેઠળ આવ્યું છે, પરંતુ હજુ પણ તે પ્રવાસી જોવાલાયક સ્થળોમાં આવે છે.

## સંદર્ભ 
શ્રેણી:તળાવ
શ્રેણી:મુંબઈ
બેટ (તા. દ્વારકા)

**બેટ (તા. દ્વારકા)** અથવા **બેટદ્વારકા** ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા દેવભૂમિ દ્વારકા જિલ્લામાં આવેલા કુલ ૪ (ચાર) તાલુકાઓ પૈકીના એક એવા તેમજ ત્રણ બાજુએથી દરિયા વડે ઘેરાયેલા ઓખામંડળ તરીકે ઓળખાતા દ્વારકા તાલુકામાં આવેલું એક  ગામ અને ટાપુ છે.

## ભૂગોળ 
આ ટાપુ કચ્છના અખાતમાં ઓખાથી  અંતરે આવેલો છે. ટાપુ ઉત્તરપૂર્વ થી દક્ષિણપશ્ચિમ  અને પૂર્વ-પશ્ચિમ સરેરાશ  અંતર ધરાવે છે. દ્વારકાથી તે  અંતરે ઉત્તરે આવેલો છે.

## ઇતિહાસ 
250px|સિંધુ સંસ્કૃતિના અન્ય સ્થળો સાથે બેટ દ્વારકા (ઇ.સ. પૂર્વે ૧૯૦૦-૧૩૦૦)|thumb
બેટ દ્વારકા ભારતીય મહાકાવ્ય *મહાભારત* અને *સ્કંદ પુરાણ*માં વર્ણવેલ પ્રાચીન દ્વારકા નગરનો ભાગ ગણાય છે. ગુજરાતી વિદ્વાન ઉમાશંકર જોષીએ સૂચન કર્યું હતું કે મહાભારતના *સભા પર્વ*માં વર્ણવેલ *અંતરદ્વિપ* બેટ દ્વારકા તરીકે ગણી શકાય છે, કારણ કે યાદવોને દ્વારકા જવા માટે હોડીનો ઉપયોગ કરવો પડતો હતો. બેટ દ્વારકાનું નામ *શંખોધર* પણ છે, કારણ કે અહીં મોટી સંખ્યામાં શંખ મળી આવે છે. દરિયામાં મળેલા પુરાવા હડપ્પીય સંસ્કૃતિ પછીના સમયની સિંધુ સંસ્કૃતિનો સમય દર્શાવે છે. તે મૌર્ય વંશના સમયના છે એમ ચોક્કસ કહી શકાય છે. તે ઓખામંડળ અથવા કુશદ્વિપ વિસ્તારનો ભાગ હતા. દ્વારકાનો ઉલ્લેખ ઇ.સ. ૫૭૪ના તામ્રપત્રમાં મળે છે, જે મૈત્રકોના શાસન હેઠળના વલભીના મંત્રી સિંહદિત્યનો છે. સિંહદિત્ય દ્વારકાના રાજા વરાહદાસનો પુત્ર હતો.

૧૯૪૭માં ભારતની સ્વતંત્રતા પછી તેનો સમાવેશ સૌરાષ્ટ્ર રાજ્યમાં થયો. પછીથી સૌરાષ્ટ્ર રાજ્ય બોમ્બે રાજ્યમાં ભળી ગયું. જ્યારે બોમ્બે રાજ્યમાંથી ગુજરાત રાજ્ય રચવામાં આવ્યું ત્યારે બેટ દ્વારકા દેવભૂમિ દ્વારકા જિલ્લામાં આવ્યું. ૨૦૧૩માં દેવભૂમિ દ્વારકા જિલ્લો જામનગરમાંથી રચવામાં આવ્યો અને બેટ દ્વારકા તેનો ભાગ બન્યું.

## પુરાતત્વ 
૧૯૮૦ના દાયકામાં સંશોધન દરમિયાન હડપ્પીય સંસ્કૃતિના માટીના વાસણો અને અન્ય વસ્તુઓ સીદી બાવા પીર દરગાહની નજીક મળી આવી હતી. ૧૯૮૨માં દરિયાના તોફાનથી જળગ્રસ્ત થયેલ ૫૮૦ મીટર લાંબી રક્ષણ દિવાલ મળી હતી, જે ઇ.સ. ૧૫૦૦ના સમયની હોવાનું અંદાજાયું છે. મળી આવેલ અવશેષોમાં હડપ્પીય મુદ્રા, લખાણ ધરાવતો ઘડો અને માછલી પકડવાનો તાંબાનો કાંટો વગેરેનો સમાવેશ થાય છે. વહાણોના અવશેષો અને પથ્થરના લંગરો મળી આવ્યા છે, જે પ્રાચીન ભારતીય-રોમન વ્યાપાર સંબંધોનું સૂચન કરે છે. ટાપુ પરના મંદિરો ૧૮મી સદીના અંતના સમયમાં બાંધવામાં આવ્યા છે.

## છબીઓ 

Hanuman-Dandi-Temple-dwarka.jpg|હનુમાન દાંડી મંદિર
Shri Keshavraiji Temple Main Gate.jpg|શ્રી કેશવરાયજી મંદિર, મુખ્ય પ્રવેશદ્વાર
Gurudwara Bet Dwarka.jpg|ગુરુદ્વારા, બેટ દ્વારકા
Samudratiram at bet dvaraka.JPG|બેટ દ્વારકામાંથી દેખાતો દરિયો
Bet dvaraka padavalu.JPG|હોડીઓ
Camp on Dunny Point.jpg|ડુની પોઇંટ

## સંદર્ભ
શ્રેણી:સૌરાષ્ટ્ર
શ્રેણી:ટાપુ
બાબરીયા (જ્ઞાતિ)

**બાબરીયા** મુખ્યત્વે ભારતના ગુજરાત રાજ્યની રાજપૂત જ્ઞાતિ છે.

## સંદર્ભ 
શ્રેણી:રાજપૂત કુળો
શ્રેણી:જ્ઞાતિ
ગોમા નદી

**ગોમા નદી** મહી નદીની ડાબા કાંઠાની ઉપનદી છે. આ નદી પર ૧૨૦ કિમીના અંતરે ગોમા બંધ આવેલો છે.

## નદીકાંઠાના ગામો 
* અલાલી (તા. કાલોલ)
* કુંભારા (તા. બોટાદ)

## સંદર્ભ 
શ્રેણી:ગુજરાતની નદીઓ
ધરમુરુ (મોવાડા) (તા. દ્વારકા)

ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા દેવભૂમિ દ્વારકા જિલ્લામાં આવેલા કુલ ૪ (ચાર) તાલુકાઓ પૈકીના એક એવા તેમજ ત્રણ બાજુએથી દરિયા વડે ઘેરાયેલા ઓખામંડળ તરીકે ઓળખાતા દ્વારકા તાલુકામાં આવેલું એક  ગામ છે.  ગામના લોકોનો મુખ્ય વ્યવસાય ખેતી, માછીમારી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

 

## સંદર્ભ
શ્રેણી:સૌરાષ્ટ્ર
હાલાર

[thumb|કાઠિયાવાડના હાલાર, ઝાલાવાડ, [સોરઠ પ્રાંત|સોરઠ અને ગોહિલવાડ પ્રાંતો દર્શાવતો નકશો, ઇ.સ. ૧૮૫૫]]
**હાલાર** પશ્ચિમ ભારતના ગુજરાત રાજ્યમાં કચ્છના અખાતને અડીને નવાનગર (હાલમાં જામનગર)ની ઉત્તર-પશ્ચિમે આવેલો ઐતહાસિક વિસ્તાર છે.

## ઇતિહાસ 
આ ઐતહાસિક વિસ્તારના નામનો ઉદ્ભવ અસ્પષ્ટ છે. હાલારની સ્થાપના જાડેજા રાજપૂત જામ શ્રી રાવલજી લાખાજીએ ૧૫૪૦માં કરી હતી તેવું સ્ત્રોતો જણાવે છે.

બ્રિટિશ શાસન દરમિયાન હાલાર વિસ્તાર કાઠિયાવાડનો પ્રાંત હતો અને તેનો સમાવેશ બોમ્બે પ્રેસિડેન્સીમાં હતો. આ સમયે વિસ્તારમાં સંખ્યાબંધ રજવાડાઓનો આવેલા હતા જેમાં નવાનગર, મોરબી, ગોંડલ, વાંકાનેર, ધ્રોળ અને રાજકોટ રજવાડાંઓનો સમાવેશ થતો હતો.

૧૯૦૧માં આ વિસ્તાર ૧૯,૩૬૫ ચોરસ કિમી વિસ્તાર ધરાવતો હતો અને તેની વસ્તી ૭,૬૪,૯૯૨ વ્યક્તિઓની હતી.
## સંસ્કૃતિ 
જામનગરના મોટાભાગના રહેવાસીઓ ગુજરાતી છે અને ગુજરાતી ભાષા બોલે છે. વસ્તીનો એક નાનો ભાગ કચ્છી ભાષા બોલે છે, જે ગુજરાતી લિપિમાં લખાય છે. કાઠિયાવાડી બોલી દૈનિક સંદેશાવ્યવહાર માટે ઉપયોગમાં લેવાય છે.

ભારતનું એકમાત્ર દરિયાઇ રાષ્ટ્રીય ઉદ્યાન અને અભયારણ્ય, જામનગર નજીક, પીરોટન બેટ પર આવેલું છે. જામનગર તેના ચાર આરસના જૈન મંદિરો માટે જાણીતું છે: વર્ધમાન શાહનું મંદિર, રૈસી શાહનું મંદિર, શેઠનું મંદિર અને વાસુપૂજ્ય સ્વામીનું મંદિર; જે ૧૫૭૪ થી ૧૬૨૨ વચ્ચે બાંધવામાં આવ્યા હતાં.[૭]

જામનગરના બાલા હનુમાન મંદિરને "રામ ધૂન" (૧ ઓગસ્ટ ૧૯૬૪થી) ના લાંબા સમય સુધી સતત જાપ કરવા માટે ગિનીસ બુક વર્લ્ડ રેકોર્ડમાં સૂચિબદ્ધ કરાયું છે. ગિનીસ બુક રેકોર્ડ્સમાં જામનગરના શ્રી જલારામ મંદિર જીર્ણોદ્ધાર સમિતિ સંસ્થા દ્વારા બનાવવામાં આવેલા વિશ્વના સૌથી મોટો રોટલા, જેનું વજન ૬૩.૯૯૯૯ કિગ્રા છે, નો સમાવેશ થાય છે. જે ૧૫ જાન્યુઆરી ૨૦૦૫ના રોજ બનાવવામાં આવ્યો હતો. જામનગર શહેરના ઘણાં મંદિરોને કારણે અને લોકો આધ્યાત્મિકતા અને વૈવિધ્યસભર ધર્મો તરફ વળેલા હોવાને કારણે "છોટી કાશી" તરીકે પ્રખ્યાત છે.[૮]

આચાર્ય શ્રી મનહરલાલજી મહારાજશ્રી દ્વારા સ્થાપિત ગીતા વિદ્યાલયની 5 શાખાઓ અહીં આવેલી છે. જે શ્રીમદ્ ભાગવત ગીતા, રામાયણ વગેરેના ઉપદેશો વડે ૮ થી ૧૮ વર્ષના બાળકોના સંતુલિત શારીરિક અને માનસિક વિકાસ પર ધ્યાન કેન્દ્રિત કરે છે.

## આ પણ જુઓ 
* સૌરાષ્ટ્ર
* રણછોડજી દીવાન

## સંદર્ભ 
### પુસ્તક 
* 

## બાહ્ય કડીઓ 
* List of places in Jamnagar
* halar.org

શ્રેણી:સૌરાષ્ટ્ર
શ્રેણી:ગુજરાતનો ઇતિહાસ
શ્રેણી:ગુજરાતના વિસ્તારો
કુંકાવાવ તાલુકો

**કુંકાવાવ તાલુકો** ગુજરાતના અમરેલી જિલ્લાનો તાલુકો છે. વડીયા ગામ આ તાલુકાનું મુખ્ય મથક છે.

આ તાલુકાના જોવાલાયક સ્થળોમાં બાબરા-વાંસાવડ રોડ ૫ર દડવા રાંદલ ગામે આવેલું રાંદલ માતા મંદિર તથા કુંકાવાવમાં આવેલું કૃષ્‍ણવલ્‍લભાચાર્ય સ્‍મૃતિ મંદિર મુખ્ય છે. આ ઉપરાંત પણ ઘણાં વિવિધ ધર્મસ્થાનકો અહીં આવેલાં છે. 

## કુંકાવાવ તાલુકામાં આવેલાં ગામો 
## સંદર્ભ 
## બાહ્ય કડીઓ 
* કુંકાવાવ તાલુકા પંચાયત 
* કુંકાવાવ.કોમ

શ્રેણી:અમરેલી જિલ્લો
શ્રેણી:ગુજરાતનાં તાલુકાઓ
આમોદરા (તા. બાયડ)

**આમોદરા** ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર પૂર્વ ભાગમાં આવેલા અરવલ્લી જિલ્લામાં આવેલા કુલ ૬ (છ) તાલુકાઓ પૈકીના એક એવા બાયડ તાલુકામાં આવેલું એક ગામ છે. આમોદરા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. ગામની ખેતીની જમીન કાળી છે. આ ગામમાં મુખ્યત્વે કપાસ, જીરુ, મકાઈ, બાજરી, તુવેર, વરિયાળી, ઘઉં, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, ઉચ્ચતર માધ્યમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

ગામમાં ૨૪ કલાક વીજળી તેમજ ઇન્ટરનેટની સુવિધા છે.

## ધાર્મિક સ્થળો 
આમોદરામાં આવેલ ગોપનાથ મહાદેવ એ મહોર નદી નું ઉદ્‌ગમસ્થાન છે. તેની બાજુમાં એક તળાવ પણ છે. વર્ષ ૨૦૨૨માં બહુચર માતાજીનું ભવ્ય મંદિર અહીં બનાવવામાં આવ્યું છે. ગામમાં ખોડિયાર માતાનુ મંદિર આવેલ છે. ખોડિયાર જયંતિએ અહીં રથનું આયોજન થાય છે.

## પેટા પરાં 
આ ગામ બહુ મોટું છે, તેમાં ઘણા પેટા પરાં આવેલા છે જેવા કે ગબાજીના ઘરા, આમોદરા, શેઢા, નવાશેઢા, પીપળીયા, સારસિયા, બોરવાટો, કુબાના મુવાડા, મોકમજીના મુવાડા, મોતીપુરા, નાથાના મુવાડા, વાઘવલ્લા, કુંડવાડા, કાનપુરા કંપા, રામપુરા કંપા, મેઘપુરા કંપા જેવા ૧૬ અલગ અલગ પેટા પરા આવેલા છે, જેની કુલ અંદાજિત વસ્તી ૧૫,૦૦૦ થી વધુ છે.

## સરપંચ 
# કેસરીસિંહ સોલંકી (૨૦૦૭-૧૧)
# મંગુબા બેચરસિંહ સોલંકી (૨૦૧૧-૧૬)
# બેચરસિંહ સોલંકી (૨૦૧૬-૨૧)
# ગીતાબા દેવાંગ સિંહ સોલંકી (૨૦૨૧-અત્યાર સુધી)

શ્રેણી:બાયડ તાલુકો
શ્રેણી:ગુજરાત ભૂગોળ સ્ટબ
અમરેલી તાલુકો

**અમરેલી તાલુકો** એ ગુજરાતના અમરેલી જિલ્લાનો એક તાલુકો છે. અમરેલી તેનું મુખ્ય મથક છે.

## અમરેલી તાલુકામાં આવેલાં ગામો 
## સંદર્ભ 
## બાહ્ય કડીઓ 
* અમરેલી તાલુકા વિશે માહિતી 

શ્રેણી:અમરેલી જિલ્લો
શ્રેણી:ગુજરાતનાં તાલુકાઓ
ખૂલ્લો હાથ સ્મારક

**ખૂલ્લો હાથ સ્મારક** ચંડીગઢ, ભારતમાં આવેલું સાંકેતિક સ્મારક છે, જે સ્થપતિ લિ કોર્બુઝિયર દ્વારા બનાવવામાં આવ્યું છે. આ સ્મારક ચંડીગઢ સરકારનું પ્રતિક છે જે "શાંતિ, સમૃદ્ધિ, અને એકતા આપવા અને સ્વિકારવા માટેનો હાથ" દર્શાવે છે. આ શિલ્પ લિ કોર્બુઝિયરના આવાં ઘણાં ખૂલ્લા હાથનું પ્રતિક ધરાવતા શિલ્પોમાંનું સૌથી મોટું છે. તે ૨૬ મીટર (૮૫ ફીટ) ઊંચું છે. સ્મારકની કુલ ઉંચાઇ ૧૪ મીટર  (૪૬ ફીટ) છે અને કુલ વજન ૫૦ ટન છે. આ સ્મારક પવન સાથે ફરી શકે તેવું બનાવવામાં આવ્યું છે.

## પ્રતિક 
ખૂલ્લો હાથ (*La Main Ouverte*) ચંડીગઢમાં લિ કોર્બુઝિયરના સ્થાપત્યોમાં વારંવાર દેખાતું પ્રતિક છે, જે શાંતિ અને સમાધાન સૂચવે છે. તે મુક્ત રીતે આપવાનું અને સ્વિકારવાનું પ્રતિક છે. લિ કોર્બુઝિયરે જણાવ્યું હતું કે આ વિચાર "બીજા યંત્ર યુગ"નો વિચાર છે.

## સ્થાન 
આ સ્મારક ચંડીગઢમાં સેક્ટર ૧માં આવેલું છે. તેની પાછળ શિવાલિક પર્વતમાળા આવેલી છે, જે હિમાલયનો ભાગ છે.

આ સ્થળ અન્ય સ્થળો સાથે માર્ગ, રેલ અને હવાઇ સેવાઓ વડે જોડાયેલ છે. રાષ્ટ્રીય ધોરી માર્ગ ૨૨ અને રાષ્ટ્રીય ધોરી માર્ગ ૨૧ શહેરમાંથી પસાર થાય છે.

## લાક્ષણિકતાઓ 
આ શિલ્પ ૨૬ મીટર (૮૫ ફીટ) ઉંચું છે જે ૧૨.૫ x ૯ મીટરની ખાડી પર સ્થિત છે. પવનથી ફરી શકતો ભાગ ૧૪ મીટર ઉંચાઇનો છે અને ૫૦ ટન વજન ધરાવે છે, જે એક ઉડતા પક્ષી જેવું દ્રશ્ય ઉભું કરે છે. આ શિલ્પને ભાખરા નાંગલ મેનેજમેન્ટની કાર્યશાળામાં બનાવવામાં આવ્યું હતું. તેની સપાટી સ્ટીલ વડે ચકિત કરવામાં આવી છે અને પવનથી ફરી શકે માટે બોલ-બેરિંગનો ઉપયોગ કરાયો છે.

## સંદર્ભ 
## ગ્રંથસૂચિ 
*
*
*
*
*

શ્રેણી:સ્થાપત્ય
લદ્દાખ સ્કાઉટ્સ

**લદ્દાખ સ્કાઉટ્સ** ભારતીય ભૂમિસેનામાં એક રેજિમેન્ટ છે, તેનું હુલામણું નામ "હિમ યોદ્ધાઓ" અથવા "હિમ વાઘ" છે. ૧૯૫૨માં નુબ્રા ગાર્ડસને જમ્મુ અને કાશ્મીર સૈન્યની (જે બાદમાં જમ્મુ અને કાશ્મીર લાઇટ્ ઇન્ફન્ટ્રી બન્યા) સાતમી પલટણમાં વિલિન કરવામાં આવ્યા. ૧૯૫૯માં લદ્દાખમાંથી જ સૈન્યની ૧૪ પલટણ ઉભી કરવામાં આવી.

૧૯૬૨ના ભારત-ચીન યુદ્ધ બાદ જૂન ૧, ૧૯૬૩ ના રોજ જમ્મુ અને કાશ્મીર સૈન્યની સાતમી અને ચૌદમી પલટણમાંથી લદ્દાખ સ્કાઉટ્સની રચના કરવામાં આવી. તેનું પ્રાથમિક કાર્યક્ષેત્ર ઉંચાઈ પર આવેલા સરહદ વિસ્તાર પર નજર રાખવાનું અને તેના પર કબ્જો રાખવાનું હતું.

૧૯૯૯ના કારગિલ યુદ્ધ બાદ જુન ૧, ૨૦૦૦ના રોજ લદ્દાખ સ્કાઉટ્સને રેજિમેન્ટનો દરજ્જો આપવામાં આવ્યો.

જૂન ૨, ૨૦૧૩ના રોજ રેજિમેન્ટ દ્વારા સુવર્ણ જયંતી ઉજવવામાં આવી.

### પલટણ 
રેજિમેન્ટમાં પાંચ પલટણો છે અને સાથે ભૂમિસેનાની અન્ય શાખાઓ સાથે જોડાયેલા આધારભૂત કર્મચારીઓ છે.

## લડાઈઓ 
### ૧૯૬૫ અને ૧૯૭૧ના ભારત-પાકિસ્તાન યુદ્ધ 
૧૯૬૫ના ભારત-પાકિસ્તાન યુદ્ધ બાદ રેજિમેન્ટની પલટણો દરેક મોટી લડાઈનો ભાગ બની છે. ૧૯૭૧ના યુદ્ધમાં પશ્ચિમી મોરચે રેજિમેન્ટે પુરસ્કાર મેળવ્યા હતા.

### ઓપરેશન મેઘદૂત 
એપ્રિલ ૧૯૮૪માં લદ્દાખ સ્કાઉટ્સની પલટણો કુમાઉં રેજિમેન્ટ સાથે સિઆચીન હિમનદી કબ્જે કરવા માટે મુકાઈ હતી.

### કારગિલ યુદ્ધ 
લદ્દાખ સ્કાઉટ્સ ઓપરેશન વિજય દરમિયાન મોરચા પર મુકાનારા સૌપ્રથમ પલટણોમાંના એક હતા. તેની પલટણોએ અપ્રતિમ વીરતા અને સાહસ દર્શાવી અને અનેક વીરતા પુરસ્કાર મેળવ્યા જેમાં મેજર સોનમ વાંગચુકને મળેલ મહાવીર ચક્ર પણ સામેલ છે. બટાલિક વિસ્તારમાં પોઈન્ટ ૫૦૦૦, ડોગ હિલ અને પદ્મ ગો માટે રેજિમેન્ટને પ્રશસ્તિ પત્ર મળ્યા. તેમાં એ વાતનો સ્વીકાર કરવામાં આવ્યો કે ઓપરેશન વિજય દરમિયાન રેજિમેન્ટ દ્વારા અદમ્ય સાહસ અને દુશ્મન સામે અડગ મનોબળનો પરચો આપવામાં આવ્યો હતો.

## પ્રશસ્તિ 
### યુદ્ધ સન્માન 
* તુર્તુક, ૧૯૭૧નું ભારત-પાકિસ્તાન યુદ્ધ

### વીરતા પુરસ્કાર 
* મહાવીર ચક્ર મેળવનાર:
** કર્નલ સોનમ વાંગચુક
** કર્નલ ચેવાંગ રિન્ચેન (બાર સાથે)
* લદ્દાખ સ્કાઉટ્સના સૈનિકોને મળેલા અન્ય પુરસ્કારો:
** ૧ અશોક ચક્ર
** ૧૧ મહાવીર ચક્ર
** ૨ કીર્તિ ચક્ર
** ૨૬ વીર ચક્ર
** ૬ શૌર્ય ચક્ર
** ૩ યુદ્ધ સેવા મેડલ
** ૨ અતિ વિશિષ્ટ સેવા ચંદ્રક
** ૧૩ વિશિષ્ટ સેવા ચંદ્રક
** ૬૪ સેના મેડલ
** ૧૩ બહુમાન ઉલ્લેખ
** ૬૭ ભારતીય ભૂમિસેનાના વડા દ્વારા પ્રશસ્તિ પત્ર
** ૨ જીવન રક્ષા પદક

### શિયાળુ રમતો 
શિયાળુ રમતો માટે લદ્દાખ સ્કાઉટ્સે અનેક નોંધપાત્ર ખેલાડીઓ આપ્યા છે જેમાં જામયાંગ નામગ્યાલ અને તાશી લુંદુપ મુખ્ય છે.

## સંદર્ભ 
## આ પણ જુઓ 
* અરુણાચલ સ્કાઉટ્સ
* સિક્કિમ સ્કાઉટ્સ
ગોપનાથ મહાદેવ (આમોદરા)

**ગોપનાથ મહાદેવ** ગુજરાતના અરવલ્લી જિલ્લાના બાયડ તાલુકાના અમોદરામાં આવેલું ભગવાન શિવનું મંદિર છે. આ મંદિરમાં મહાશિવરાત્રિએ ભવ્ય મેળાનું આયોજન થાય છે. પવિત્ર શ્રાવણ માસ દરમિયાન ભક્તોની ભીડ જોવા મળે છે. આ શિવ મંદિરની બાજુ એક તળાવ આવેલું છે.

## મહોર નદી 
અહીંથી મહોર નદી ઉદ્ભવે છે, જે આગળ દેરોલી, કાળાજી, કપડવંજ, કઠલાલ, ખેડા ખાતે વાત્રક નદીમાં જોડાય જાય છે.

## ઇતિહાસ 
ગોપનાથ મહાદેવ મંદિર આશરે ૧૦૦૦ વર્ષથી પણ વધારે જુનું છે. આ મંદિરની બાજુમા મંદિરના પુજારીઓની સમાધી આવેલી છે.

## આ પણ જુઓ 
* અમોદરા

શ્રેણી:ધાર્મિક સ્થળો
શ્રેણી:બાયડ તાલુકો
ડોગરા રેજિમેન્ટ

ડોગરા રેજિમેન્ટ ભારતીય ભૂમિસેનાની એક પાયદળ રેજિમેન્ટ છે. અગાઉ બ્રિટિશ કાળમાં તે ૧૭મી ડોગરા રેજિમેન્ટ તરીકે ઓળખાતી હતી.

## ઈતિહાસ 
### ગઠન 
રેજિમેન્ટમાં સૈનિકો જમ્મુ અને કાશ્મીર, હિમાચલ પ્રદેશ અને પંજાબના ડોગરા પ્રજાતિના લોકોમાંથી ભરતી કરવામાં આવે છે. હાલની રેજિમેન્ટ ૧૯૨૨માં ત્રણ અલગ અલગ રેજિમેન્ટને વિલિન કરી અને ૧૭મી ડોગરા રેજિમેન્ટ તરીકે બનાવવામાં આવી. તે આ પ્રમાણે હતી:
૧લી પલટણ-અગાઉ ૩૭મી ડોગરા
૨જી પલટણ-અગાઉની ૩૮મી ડોગરા
૩જી પલટણ-અગાઉની ૧લી પલટણ, ૪૧મી ડોગરા
૧૦મી તાલીમ પલટણ-અગાઉની ૨જી પલટણ, ૪૧મી ડોગરા

૪૧મી ડોગરા બ્રિટિશ ભારતની સેનામાં પાયદળ સેના તરીકે નિયુક્ત હતી. તેની સ્થાપના બંગાલ પાયદળ સેનાના ભાગરૂપે થઈ હતી. પ્રથમ વિશ્વયુદ્ધ બાદ, ભારત સરકારે સૈન્યના માળખામાં ફેરફાર કર્યો અને એક પલટણ ધરાવતી રેજિમેન્ટને એક કરતાં વધુ પલટણ ધરાવતી રેજિમેન્ટમાં રૂપાંતર કરી. ૧૯૪૫માં તેના નામમાંથી ૧૭ હટાવવામાં આવ્યું અને ૧૯૪૭માં આઝાદી સમયે તે ભારતને હિસ્સે આવી.

ડોગરા પ્રજાતિ માટે સેનામાં જોડાવું એ ગર્વની વાત ગણાય છે અને સ્થાનિક અર્થતંત્રનો મોટો હિસ્સો સૈનિકોના પગારમાંથી બને છે. હાલમાં રેજિમેન્ટમાં ૧૮ પલટણ છે. ૧૯૮૧માં પ્રથમ પલટણને યાંત્રિક પાયદળ રેજિમેન્ટમાં સાતમી પલટણ તરીકે નિયુક્ત કરવામાં આવી હતી.

રેજિમેન્ટમાંથી એક સૈન્ય વડા જનરલ નિર્મલ ચંદર વિજ પણ બન્યા છે. જનરલ વિજ ડોગરા રેજિમેન્ટ અને ડોગરા સ્કાઉટ્સના દસમા કર્નલ ઇન ચીફ તરીકે પણ ફરજ બજાવી ચૂક્યા છે. 

આઝાદી પહેલાંના કાર્યકાળમાં ડોગરા રેજિમેન્ટને ત્રણ વિક્ટોરિયા ક્રોસ, ૪૪ મિલિટરી ક્રોસ સહિત ૩૧૨ પુરસ્કાર મળ્યા છે. તેની બે પલટણ મલાયા ખાતે પણ લડી હતી અને સિંગાપુરની શરણાગતિ બાદ મોટી સંખ્યામાં તેના સૈનિકો આઝાદ હિંદ ફોજનો ભાગ બન્યા હતા.

## યુદ્ધ સન્માનો 
આઝાદી પહેલાં:
ધ ગ્રેટ વોર: લા બસ્સે, ફેસ્ટ્યુબર્ટ, ગિવેન્ચે, ઔબર્સ, ફ્રાન્સ, મેગિડ્ડો, પેલેસ્ટાઈન, ટિગ્રિસ, કુત અલ અમારા, બગદાદ, મેસોપોટેમિયા, એડન, નેફા
અફઘાનિસ્તાન ૧૯૧૯
બીજું વિશ્વયુદ્ધ: કોટા બાહરુ, મલાયા, ડોનાબૈક, નુનશિગુમ, મગવે, કેનેડી શિખર, બર્મા

આઝાદી પછી:
ઝાંગર, રાજૌરી, જમ્મુ અને કાશ્મીર, હાજીપીર, રાજા પિકેટ-ચાંદ ટેકરી, ઓપી હિલ, જમ્મુ અને કાશ્મીર ૧૯૬૫, અસલ ઉત્તર, ડોગરાઈ, પંજાબ ૧૯૬૫, સુઆધી, સિરામણી, ચૌદાગ્રામ, પૂર્વ પાકિસ્તાન ૧૯૭૧, ડેરા બાબા નાનક, પજાબ ૧૯૭૧ જ્યાં લેફ્ટ કર્નલ નરિન્દર સિંઘ સંધુને અદમ્ય સાહસ, બહાદુરી અને નેતૃત્વનું પ્રદર્શન કરી અને મહાવીર ચક્ર મેળવ્યું.
ડોગરા રેજિમેન્ટને આઝાદી બાદ મળેલ સર્વોચ્ચ સન્માન અશોક ચક્ર છે જે મેજર સંદીપ સાંકલાને મરણોપરાંત ૧૯૯૨માં મળેલ.

## સંદર્ભ 
## બાહ્ય કડીઓ 
* History of the Dogra Regiment
* The Dogra Regiment - Bharat Rakshak 
* Commonwealth Regiments Site
મોફલૉંગ

**મોફલૉંગ** ભારતના પૂર્વોતરના મેઘાલય રાજ્યનું એક નાનકડું ગામ છે. આ ગામ તેની માતૃપ્રધાન કુટુંબપ્રથા માટે જાણીતું છે. તે એશિયાનું સૌથી સ્વચ્છ ગામ ગણાય છે.

## ભૂગોળ 
આ ગામ પૂર્વ ખાસી હિલ્સ જિલ્લાનું આ ગામ મેઘાલયના શિલોંગ અને ભારત બાંગ્લાદેશ સરહદથી ૯૦ કિલોમીટરને અંતરે આવેલુ છે.

## સિદ્ધી 
મોફલૉંગ એશિયાનું સૌથી સ્વચ્છ ગામ છે. ભારત દેશના પૂર્વોતરના નાનકડા રાજ્ય મેઘાલયનું મોફલૉંગ ભારતનું જ નહી એશિયાનું સાફ સુથરું ગામ છે. ૨૦૦૩માં આ ગામને ઍવૉર્ડ આપવામાં આવ્યો હતો. અહીં સાક્ષરતા દર પણ ૧૦૦ ટકા છે.

## ખાસિયત 
મોફલૉંગ ગામની વધુ એક ખાસિયત એ છે કે, અહીં મોટાભાગના લોકો અંગ્રેજીમાં વાત કરે છે અને સ્થાનિક ભાષાનો ઓછો ઉપયોગ કરે છે. અહીં બગીચાઓને 'ગાર્ડન ઓફ ગોડ' કહેવામાં આવે છે. વર્ષ ૨૦૧૪ની ગણતરી અનુસાર અહીં ૯૫ પરિવાર રહે છે અને વસ્તી ૫૦૦ લોકોની છે. ગામના લોકો માટે સોપારીની ખેતી આજીવિકા માટે મુખ્ય સાધન છે. અહીં લોકોના ઘરમાં થતાં કચરાને વાંસથી બનાવેલી કચરા ટોપલીમાં એકઠો કરે છે અને તેને એક સ્થળે ભેગુ કરી ખેતી માટે ખાતરની જેમ ઉપયોગમાં લે છે. ગામના લોકોની સોથી મોટી ખાસિયત એ છે કે, સ્વચ્છતા માટે વહીવટી તંત્ર પર નિર્ભર રહેવું પડતું નથી. પોતે જ સાફ સફાઈ કરવી તેમની ટેવ બની ગઈ છે.

## સંદર્ભ 
શ્રેણી:મેઘાલય
લુણાવાડા રજવાડું

**લુણાવાડા રજવાડું** બ્રિટિશ શાસન દરમિયાનનું ભારતનું એક રજવાડું હતું. તેના છેલ્લા શાસકે ૧૦ જૂન ૧૯૪૮ના રોજ ભારતીય સંઘમાં ભળી જવા માટેની સંધિ પર સહી કરી હતી.

લુણાવાડા રજવાડાનો વિસ્તાર ૧,૦૦૫ ચોરસ કિમી હતો અને બોમ્બે પ્રેસિડેન્સીની તે રેવા કાંઠા એજન્સી હેઠળ આવતું હતું જે પછીથી બરોડા અને ગુજરાત સ્ટેટ્સ એજન્સીમાં ભળ્યું હતું. તેની રાજધાની લુણાવાડા નગર હતી.

## ઇતિહાસ 
આ રજવાડાની સ્થાપના ૧૨૨૫માં અણહિલવાડ પાટણના સિદ્ધરાજ જયસિંહના વંશજો દ્વારા વિરપુર રાજ્ય તરીકે થઇ હતી. ઇસ ૧૪૩૪માં રાણા ભિમસિંહજીએ રાજધાની લુણાવાડા ખાતે મહી નદીના સામેના કાંઠા પર ખસેડી. અહીં શહેર વસ્યું એ પહેલા આ વિસ્તાર પર સંતરામપુર રજવાડામાં પુવાર રાજપૂતોના આધિપત્ય હેઠળ હતો. 

૧૮૨૬માં લુણાવાડા રાજ્ય બ્રિટિશ રક્ષિત બન્યું અને રેવા કાંઠા એજન્સીનું બીજા વર્ગનું રજવાડું હતું. તેની રાજધાની લુણાવાડા નગર હતું. ૧૯૦૧ની વસતી ગણતરી પ્રમાણે દુષ્કાળના કારણે પાછલા દાયકા કરતાં તેની વસતીમાં ૨૮%નો ઘટાડો થયો હતો.

### શાસકો 
રજવાડાના શાસકો સોલંકી વંશના રાજપૂતો હતા. વખત સિંહજી (૧૮૬૭–૧૯૧૯) રજવાડાના જાણીતાં શાસક હતા. રજવાડાંના શાસકો 'રાણા'નું બિરુદ ધરાવતા હતા અને બ્રિટિશરો દ્વારા ૯-તોપોની સલામીઓ મેળવતા હતા.

#### રાણાઓ 
* ૧૬૭૪ - ૧૭૧૧ બીર સિંઘ (મૃ. ૧૭૧૧) 
* ૧૭૧૧ - ૧૭૩૫ નાર સિંહ (મૃ. ૧૭૩૫) 
* ૧૭૩૫ - ૧૭૫૭ વખત સિંહ (મૃ. ૧૭૫૭) 
* ૧૭૫૭ - ૧૭૮૨ દિપ સિંહ (મૃ. ૧૭૮૨)
* ૧૭૮૨ - ૧૭૮૬ દુર્જન સિંહ (મૃ. ૧૭૮૬) 
* ૧૭૮૬ - જગત સિંઘ
* ૧૭૮૬ - ૧૮૧૮ પરબત સિંહ
* ૧૮૧૮ - ૧૮૪૯ ફતેહ સિંહ (મૃ. ૧૮૪૯) 
* ૧૮૪૯ - ૧૮૫૧ દલપત સિંહ (મૃ. ૧૮૫૧)
* ૧૮૫૧ - ૧૮૫૨ ખાલી
* ૧૮૫૨ - જૂન ૧૮૬૭ દલિલ સિંહ (મૃ. ૧૮૬૭) 
* ૩૧ ઓક્ટોબર ૧૮૬૭ – ૨૭ એપ્રિલ ૧૯૨૯ વખત સિંહ દલિલ સિંહ (જ. ૧૮૬૦ - મૃ. ૧૯૨૯) (૨૫ મે ૧૮૮૯ થી સર વખત સિંહ દલિલ સિંહ)
* ૨૭ એપ્રિલ ૧૯૨૯ – ૧૫ ઓગસ્ટ ૧૯૪૭ વીરભદ્ર સિંહ રણજિત સિંહ (જ. ૧૯૧૦ - મૃ. ૧૯૮૬)

## આ પણ જુઓ 
* લુણાવાડા

## સંદર્ભ 
## બાહ્ય કડીઓ 
* Heraldry of the princely states of Gujarat

શ્રેણી:ગુજરાતનાં રજવાડાં
શ્રેણી:મહીસાગર જિલ્લો
અતિકાયા

thumb|અતિકાયા, રાવણનો પુત્ર
**અતિકાયા** (તમિલ: Atikayan, મલય: Trikaya) રામાયણ મહાકાવ્યમાં રાવણ અને તેની પત્ની ધન્યમાલિનીનો પુત્ર હતો. અતિકાયા ઇન્દ્રજીતનો નાનો ભાઈ હતો અને અત્યંત શક્તિશાળી હતો. એકવાર તેણે શિવજીને કૈલાશ પર ક્રોધે કર્યા હતા ત્યારે શિવે તેના પર ત્રિશૂલ ફેક્યું હતું, પરંતુ તેણે હવામાં જ ત્રિશૂલ પકડીને નમ્ર રીતે તેને વાળી દીધું હતું. આ જોઇને શિવે ખુશ થઇને તેને આર્શીવાદ આપીને તીરંદાજીના રહસ્યો અને દૈવી શસ્ત્રો આપ્યા હતા.

તેની આ અસાધારણ કુશળતા અને શ્રેષ્ઠતાને કારણે લક્ષ્મણે બ્રહ્માસ્ત્રનો ઉપયોગ કરીને તેનો વધ કરવો પડ્યો હતો. ઇન્દ્રે વરુણ દેવતા દ્વારા અતિકાયાને મળેલા અમોઘ કવચનો ભેદ લક્ષ્મણને કહ્યો હતો, જે કવચ માત્ર બ્રહ્માસ્ત્ર દ્વારા જ ભેદાય તેમ હતું.

અતિકાયા અને તેનો ભાઇ ત્રિશિરા, રાક્ષસો મધુ અને કૈબંધના અવતારો માનવામાં આવતા હતા, જેમની હત્યા વિષ્ણુ દ્વારા વિશ્વના સર્જન વખતે કરવામાં આવી હતી.

## સંદર્ભ 
શ્રેણી:રામાયણ
શ્રેણી:અસુર
ભારતના રજવાડાઓની યાદી

thumb|350x350px|પૂર્વમાં ૧૯૧૯નાં બ્રિટિશ સામ્રાજ્યનો નક્શો: રજવાડાઓ લીલા અને બ્રિટિશ ભારત લાલ રંગમાં.
આ ૧૯૪૭ પહેલા અસ્તિત્વમાં રહેલા **ભારતના રજવાડાઓની યાદી** છે.

૧૯૪૭માં ભારતના ભાગલા ની પહેલા સેંકડો (૫૬૫? ) રજવાડાઓ ભારતમાં હતા, જે બ્રિટિશ ભારતનો ભાગ ન હતા. આ ભારતીય ઉપખંડના એવા પ્રદેશો હતા જે બ્રિટિશરો વડે જીતી લેવામાં અથવા હસ્તગત કરવામાં નહોતા આવ્યા.

## ભૂતપૂર્વ રજવાડાઓ 
## સ્ત્રોત અને બાહ્ય કડીઓ 
* Indian Princely States Genealogy  *ક્વીન્સલેન્ડ યુનિવર્સિટી*
* Indian Princely states and their Genealogy - *royalark*
* Flags of Indian Princely States
* WorldStatesman- separate Princely States section(s) per present country

## સંદર્ભ 
શ્રેણી:ભારતનો ઇતિહાસ
છોટાઉદેપુર રજવાડું

**છોટાઉદેપુર રજવાડું** ભારતમાં બ્રિટિશ શાસન સમયનું રજવાડું હતું, જેની રાજધાની છોટાઉદેપુર હતી. તેના છેલ્લા શાસકે ભારતીય સંઘમાં ભળી જવા માટે ૧૦ માર્ચ, ૧૯૪૮ના રોજ હસ્તાક્ષર કર્યા હતા.

## ઇતિહાસ 
આ રજવાડાની સ્થાપના ૧૭૪૩માં ચાંપાનેરના પતઇ રાવલના વંશજ રાવલ ઉદેયસિંહે કરી હતી. તેના શાસકો ચૌહાણ વંશના રાજપૂતો હતા અને રાજ્યને ૯ તોપોની સલામી મળતી હતી.

છોટાઉદેપુર રેવા કાંઠા એજન્સીનું બીજા વર્ગનું રજવાડું હતું.

### શાસકો (બિરુદ મહારવાલ) 
* ૧૭૬૨ – ૧૭૭૧ અરસીસિંહજી
* ૧૭૭૧ – ૧૭૭૭ હમીરસિંહજી દ્વિતિય
* ૧૭૭૭ – ૧૮૨૨ ભીમસિંહજી
* ૧૮૨૨ – ૧૮૫૧ ગુમાનસિંહજી
* ૧૮૫૧ – ૧૮૮૧ જીતસિંહજી
* ૧૮૮૧ – ૧૮૯૫ મોતીસિંહજી
* ૧૮૯૫ – ૨૯ ઓગસ્ટ ૧૯૨૩ ફતેહસિંહજી (જ. ૧૮૮૪ – મૃ. ૧૯૨૩)
* ૨૯ ઓગસ્ટ ૧૯૨૩ – ૧૫ ઓક્ટોબર ૧૯૪૬ નટવરસિંહજી ફતેહસિંહજી (જ. ૧૯૦૬ – મૃ. ૧૯૪૬)
* ૧૫ મે ૧૯૪૬ – ૧૫ ઓગસ્ટ ૧૯૪૭ વિરભદ્રસિંહજી (જ. ૧૯૦૭)

## સંદર્ભ 
## બાહ્ય કડીઓ 
* Chhota Udaipur History 

શ્રેણી:છોટાઉદેપુર જિલ્લો
શ્રેણી:ગુજરાતનાં રજવાડાં
વાંકાનેર રજવાડું

[thumb|190x190px|૨૦મી સદીમાં મહારાજા અમરસિંહજી દ્વારા બંધાવેલો [રણજીત વિલાસ પેલેસ]]
**વાંકાનેર રજવાડું** ભારતના પશ્ચિમ ભાગમાં આવેલા કાઠિયાવાડના ઐતહાસિક હાલાર વિસ્તારનું અને બ્રિટિશ રાજ દરમિયાનનું રજવાડું હતું. તે બોમ્બે પ્રેસિડેન્સી હેઠળ આવતી કાઠિયાવાડ એજન્સીનું ૧૧ તોપોની સલામી ધરાવતું રજવાડું હતું. તેની રાજધાની વાંકાનેર હતી, જે હાલમાં ગુજરાત રાજ્યના મોરબી જિલ્લામાં આવેલી છે. રજવાડાનો મોટાભાગનો વિસ્તાર પર્વતીય હતો.

## ઇતિહાસ 
વાંકાનેર રજવાડાની સ્થાપના ઇ.સ. ૧૬૨૦માં ધ્રાંગધ્રા રજવાડાના રાય ચંદ્રસિંહજી (૧૫૮૪-૧૬૨૮)ના સૌથી મોટા પરથીરાજજીના પુત્ર સરતાનજીએ કરી હતી. રાજ્યના રાજવીઓ ઝાલા વંશના રાજપૂતો હતો. ૧૮૦૭માં મહારાજા રાય સાહિબ ચંદ્રસિંહજી પ્રથમે બ્રિટિશરો સાથે સંધિ કરી અને વાંકાનેર રજવાડું બ્રિટિશ રક્ષિત બન્યું. ૧૮૬૨માં રાજ્યને પોતાના શાસક માટે વંશજ પસંદ કરવાની સત્તા મળી હતી. વાંકાનેરના છેલ્લા શાસકે ભારતમાં ભળી જવા માટેની સંધિ પર ૧૫ ફેબ્રુઆરી ૧૯૪૮માં હસ્તાક્ષર કર્યા હતા.

## શાસકો 
વાંકાનેરના શાસકો 'મહારાજા રાજ સાહિબ' બિરુદ ધારણ કરતા હતા.

### મહારાજા રાજ સાહિબો 
* ૧૬૭૯ – ૧૭૨૧ ચંદ્રસિંહજી પ્રથમ રાયસિંહજી (મૃ. ૧૭૨૧) 
* ૧૭૨૧ – ૧૭૨૮ પૃથ્વીસિંહજી ચંદ્રસિંહજી (મૃ. ૧૭૨૮) 
* ૧૭૨૮ – ૧૭૪૯ કેસરીસિંહજી પ્રથમ ચંદ્રસિંહજી (મૃ. ૧૭૪૯) 
* ૧૭૪૯ – ૧૭૮૪ ભારોજી કેસરીસિંહજી (મૃ. ૧૭૮૪)
* ૧૭૮૪ – ૧૭૮૭ કેસરીસિંહજી દ્વિતિય રાયસિંહજી (મૃ. ૧૭૮૭)
* ૧૭૮૭ – ૧૮૩૯ ચંદ્રસિંહજી દ્વિતિય કેસરીસિંહજી (મૃ. ૧૮૩૯) 
* ૧૮૩૯ – ૧૮૪૨ વખતસિંહજી ચંદ્રસિંહજી (મૃ. ૧૮૪૨) 
* ૧૮૪૨ – ૧૨ જૂન ૧૮૮૧ બાનેસિંહજી જસવંતસિંહજી (જ. ૧૮૪૨ – મૃ. ૧૮૮૧)
** ૧૮૪૨ – ૧૮૬૧ .... - ગાદી સંચાલક
* ૧૨ જૂન ૧૮૮૧ – ૧૫ ઓગસ્ટ ૧૯૪૭ અમરસિંહજી બાનેસિંહજી (જ. ૧૮૭૯ – મૃ. ૧૯૫૪) (૧૨ ડિસેમ્બર ૧૯૧૧ થી, સર અમરસિંહજી બાનેસિંહજી)
* ૧૨ જાન્યુઆરી ૧૮૮૧ – ૧૮૮૮ ગણપતરાવ નારાયણ લાઉદ - ગાદી સંચાલક
** ૧૮૮૮ – ૧૮ માર્ચ ૧૮૯૯ .... - ગાદી સંચાલક

## સંદર્ભ 
શ્રેણી:સૌરાષ્ટ્ર
શ્રેણી:ગુજરાતનાં રજવાડાં
યોગ​વાસિષ્ઠ

***યોગ વાસિષ્ઠ*** (સંસ્કૃત: |योग-वासिष्ठ ''*) અદ્વૈત વેદાંતનો વાલ્મીકિ દ્વારા રચિત ગ્રંથ છે, પરંતુ તેના ખરા લેખક અજ્ઞાત છે. આ ગ્રંથનું ટૂંકું સ્વરૂપ *લઘુ યોગવાસિષ્ઠ'' તરીકે જાણીતું છે અને ૬,૦૦૦ પદોનો સમાવેશ કરે છે. આ ગ્રંથની રચનાનો સમય જાણવા મળ્યો નથી પરંતુ એવું અનુમાન કરાય છે કે તે છઠ્ઠી થી ચૌદમી સદીના અંત સુધીમાં રચાયો હોવો જોઇએ, પરંતુ તેનું લખાણ પ્રથમ સદીમાં હાજર હતું એમ મનાય છે.

આ ગ્રંથમાં જગતની અસત્તા અને એક માત્ર બ્રહ્મ (પરમાત્મા)ની સત્તાનું અનેક ઉદહરણો અને તર્કો વડે સમર્થન કરવામા આવ્યુ છે.

## સંરચના
યોગ વસિષ્ઠ ગ્રંથ છ પ્રકરણોમાં વંહેચાયેલો છે:

૧. વૈરાગ્ય પ્રકરણ
૨. મુમુક્ષુ પ્રકરણ
૩. ઉત્પત્તિ પ્રકરણ
૪. સ્થિતિ પ્રકરણ
૫. ઉપશમ પ્રકરણ
૬. નિર્વાણ પ્રકરણ (આ પ્રકરણ પૂર્વાર્ધ અને ઉત્તરાર્ધ એમ બે ભાગો મા વંહેચયેલુ છે.)

## સંદર્ભ 
શ્રેણી:હિંદુ ધર્મ
શ્રેણી:પૌરાણિક કથા
દુલિપસિંહજી

**દુલિપસિંહજી** (૧૩ જૂન ૧૯૦૫ – ૫ ડિસેમ્બર ૧૯૫૯) જેઓ સામાન્ય રીતે **કુમાર શ્રી દુલિપસિંહજી** અથવા **કે. એસ. દુલિપસિંહજી** તરીકે પણ ઓળખાતા હતા, ભારતીય ક્રિકેટ ખેલાડી હતા જેઓ ઇંગ્લેન્ડ તરફથી રમ્યા હતા. તેમણે રાજકોટની રાજકુમાર કોલેજ અને ચેલ્ટનહેમ કોલેજ, ગ્લોસ્ટરશાયર, ઇંગ્લેન્ડમાંથી શિક્ષણ મેળવ્યું હતું.

## કારકિર્દી 
right|thumb|ગામની નિયમિત મુલાકાત લેતા દુલિપસિંહજી, જ્યાં તેમનું સ્વાગત પરંપરાગત ઢોલ નગારાં શરણાઇ વડે કરાય છે.
દુલિપસિંહજી ગુજરાતના કાઠિયાવાડમાં આવેલા નવાનગર રજવાડાના કુટુંબમાં જન્મ્યા હતા. તેમના ભાઇઓમાં હિમાચલ પ્રદેશના પ્રથમ લેફ્ટન્ટ-ગવર્નર હિંમતસિંહજી અને નવાનગરના શાસક તરીકે તેમના કાકા રણજીતસિંહજીના અનુગામી દિગ્વિજયસિંહજીનો સમાવેશ થતો હતો. તેઓ હજુ જ્યારે શાળામાં ક્રિકેટ રમતા હતા ત્યારે એમ.સી.સી.ના ભવિષ્યના પ્રમુખે તેમના વિશે ક્રિકેટના સામયિક વિઝડનમાં તેમના વિશે લખ્યું હતું:

ચેલ્ટનહેમ કોલેજમાં દુલિપસિંહજીએ ક્રિકેટમાં ભારે સફળતા મેળવીને કેમ્બ્રિજ યુનિવર્સિટી, સસેક્સ કાઉન્ટી અને પછી ઇંગ્લેન્ડની ક્રિકેટ ટીમમાં જોડાયા. તેમની માંદગીને કારણે તેમની કારકિર્દી ટૂંકી રહી. ટેસ્ટ ક્રિકેટમાં તેમની સરેરાશ ૫૮.૫ રહી, જે ટેસ્ટ ક્રિકેટના ખેલાડીઓમાં સર્વશ્રેષ્ઠમાંની એક ગણાય છે.

તેમની રમત કારકિર્દી પછી તેમને ભારત તરફથી ઓસ્ટ્રેલિયા અને ન્યૂઝીલેન્ડના હાઇ કમિશ્નર બનાવવામાં આવ્યા હતા. તેમના ભારત પાછા ફરવા પર તેમને સૌરાષ્ટ્ર રાજ્યના જાહેર સેવા આયોગના ચેરમેન બનાવાયા હતા. જામનગર (નવાનગર)ના મહારાજા તરીકે તેમણે લોક કલ્યાણના કામોમાં અને રાજ્ય શાસનમાં ઉંડો રસ લીધો હતો.

દુલિપસિંહજીનું અવસાન મુંબઈ ખાતે ૫ ડિસેમ્બર ૧૯૫૯માં થયું હતું. તેમના માનમાં *દુલિપ ટ્રોફી*ની શરૂઆત થઇ હતી. તેમના કાકા કુમાર શ્રી રણજિતસિંહજી પણ ક્રિકેટ ખેલાડી હતા જેમના નામ પરથી *રણજી ટ્રોફી* રમાય છે.

## બાહ્ય કડીઓ 
* Kumar Shri Duleepsinhji: Cricketer of the Year 1930: By Wisden Almanack archive

શ્રેણી:ગુજરાતી વ્યક્તિત્વ
શ્રેણી:ભારતીય ક્રિકેટ ખેલાડી
શ્રેણી:૧૯૦૫માં જન્મ
શ્રેણી:૧૯૫૯માં મૃત્યુ
વડનગર તાલુકો

**વડનગર તાલુકો** ભારત દેશના ગુજરાત રાજ્યના મહેસાણા જિલ્લાનો તાલુકો છે. વડનગર આ તાલુકાનું મુખ્ય મથક છે.

## વડનગર તાલુકામાં આવેલાં ગામો 
## સંદર્ભ 
## બાહ્ય કડીઓ 
* વડનગર તાલુકા પંચાયતની વેબસાઇટ 

શ્રેણી:ગુજરાતનાં તાલુકાઓ
વાવલી (તા. બાલાસિનોર)

**વાવલી (તા. બાલાસિનોર)** ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા મહીસાગર જિલ્લામાં આવેલા કુલ ૬ (છ) તાલુકાઓ પૈકીના એક તથા એક સમયના બાબી વંશના રાજ્ય એવા ઐતિહાસિક બાલાસિનોર તાલુકામાં આવેલું એક  ગામ છે. આલેલા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે મકાઈ, બાજરી, કપાસ, દિવેલી, તમાકુ, બટાટા, શક્કરીયાં તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, આંગણવાડી, દૂધની ડેરી તેમ જ પંચાયતઘર જેવી સવલતો પ્રાપ્ય થયેલી છે.

## ભૂગોળ
આ ગામ એક ડુંગરાળ પ્રદેશમાં આવેલ છે. આ ગામ જેઠોલી (તા. બાલાસિનોર) અને કેડી (તા. બાલાસિનોર)ની વચ્ચે આવેલ છે. 

શ્રેણી:બાલાસિનોર તાલુકો
થઇ જશે! (ચલચિત્ર)

**થઇ જશે!** ૨૦૧૬માં રજૂ થયેલ શહેરી પાશ્વભૂમિકા ધરાવતું એક ગુજરાતી ચલચિત્ર છે, જેનું લેખન અને દિગ્દર્શન નિરવ બારોટે કર્યું છે. આ ચલચિત્ર અમદાવાદ શહેરમાં પોતાના ધ્યેયને હાંસલ કરવા સંઘર્ષ કરતાં મધ્યમ વર્ગના વ્યક્તિની કથા છે. આ ચલચિત્રમાં મનોજ જોષી, મલ્હાર ઠક્કર અને મોનલ ગજ્જરે અભિનય કર્યો છે. આ ચલચિત્ર ૩ જૂન, ૨૦૧૬ના રોજ રજૂ થયું હતું.

## પાત્ર 
* મનોજ જોષી
* મોનલ ગજ્જર
* મલ્હાર ઠાકર
* ભાવિની જાની

## સંગીત 
આ ફિલ્મનું સંગીત હેમાંગ ધોળકિયા એ આપ્યું છે. 

## સંદર્ભ 
શ્રેણી:ગુજરાતી ચલચિત્ર
હરજી લવજી દામાણી

**હરજી લવજી દામાણી**, (૨૪ ઓક્ટોબર ૧૮૯૨ – ૩૧ મે ૧૯૬૨) જેઓ તેમના ઉપનામ *શયદા* વડે વધુ જાણીતા છે, ગુજરાતી ભાષાના કવિ, નવલકથાકાર, ટૂંકી વાર્તા લેખક અને નાટ્યકાર હતા. તેમણે ગુજરાતી સાહિત્યમાં ગુજરાતી ગઝલ સ્વરૂપની કવિતાની શરુઆત કરી હોવાથી તેઓ *ગઝલ સમ્રાટ* તરીકે ઓળખાય છે.

## જીવન 
શયદાનો જન્મ ૨૪ ઓક્ટોબર ૧૮૯૨માં ધંધુકા નજીક પીપળી ગામમાં લવજીભાઇ અને સંતોકબહેનને ત્યાં થયો હતો. તેમનુ કુટુંબ ખોજા શિયા ઇશ્ના અશેરી સમુદાય સાથે જોડાયેલો હતો. તેમણે ચોથા ધોરણ સુધી અભ્યાસ કર્યો હતો. ઇ.સ. ૧૯૧૨માં પ્રથમ વખત તેમની કવિતા મુંબઇ સમાચારમાં પ્રગટ થઇ હતી. ત્યારબાદ, તેમણે ગઝલો, નવલકથાઓ, ટૂંકી વાર્તાઓ અને નાટકો લખવાનું શરૂ કર્યું. *કુમળી કળી* તેમના વખણાયેલા નાટકોમાંનું એક હતું. તેઓ *બે ઘડી મોજ* (૧૯૨૪) ના સ્થાપક તંત્રી હતા, જેનાથી ગુજરાતી ગઝલની સ્થાપના ઉર્દૂ ગઝલોથી સ્વતંત્ર શૈલી તરીકે થઇ. તેમણે ગુજરાતી કવિતાના સામયિક *ગઝલ* માં પણ તંત્રી તરીકે સેવા આપી હતી. તેઓ ૩૧ મે, ૧૯૬૨ના રોજ મુંબઈ ખાતે મૃત્યુ પામ્યા હતા.

## સર્જન 
*શયદાનો* અર્થ ઉર્દૂમાં 'પ્રેમ સાથે પાગલ' થાય છે.

તેમના સર્જનમાં ગુજરાતી કવિતા અને ગઝલોનો સમાવેશ થાય છે. જેમાં *જય ભારતી* (૧૯૨૨), *ગુલ્ઝારે-શાયરી-શયદા* (૧૯૬૧), *દિપક ના ફૂલ* (૧૯૬૫), *ચિતા* (૧૯૬૮) અને *અશ્રુ ચાલ્યા જાય છે* (૧૯૯૯)નો સમાવેશ થાય છે. *જય ભારતી* એક લાંબી કથા કવિતા છે, જે દલપતરામ શૈલીમાં છે. તેમની નવલકથાઓમાં *મા તે મા* (૧-૨), *અમીના*, *છેલ્લી રોશની* (૧-૨), *બહાદુરશાહ ઝફર* (૧-૨), *આઝાદીની શમા* (૧-૨), *ખમ્મા ભાઇને* (૧-૨), *દુખિયારી*, *ચાંદની રાત*, *મુમતાઝ*, *સૌંદર્યપુજા*, *નવો સંસાર*, *જમાનાની ઝલક*, *લૈલા*, *ભાદરિયે*, *અંધારી રાત* (૧-૨), *સેંથીમાં સિંદુર* (૧-૨), *અમાનત* (૧-૨), *સાબિરા* (૧-૨), *મોટી ભાભી*, *વાંઝણી વાવ*, *વિરહાક* (૧-૨), *જ્યોતિ તોરણ*, *બેઠો બોલાવે*, *લક્ષ્મીનંદન*, *ડો.અનુપમ*, *શમશીરે આરબ* (૧-૨), *પુનિત ગંગા*, *લાખેણી લાજ* (૧-૨), *જીવતા સૂર*, *નાની નંદી*, *આગ અને અજવાળા*, *શહજાદી કાશ્મિરા*, *રાજહંસ* (૧-૨), *સૂરસમાધિ* (૧-૨), *દેવ દુલારી* (૧-૨), *હમિદા*, *માયાનું મન*, *રાજેશ્વરી*, *રાજબા*, *અનાવરી*, *માસૂમા* અને *દોશીઝા*નો સમાવેશ થાય છે. *અમરજ્યોત* (૧૯૫૬), *સંસારનૌકા*, *કર્મપ્રભાવ*, *વસંતવિણા*, *કુમળી કળી*, *નારીહૃદય*, *પુજાર*, *કોઇકનું મીંઢળ કોઇકના હાથે* તેમના નાટકો છે, જ્યારે *પંખીડો* (૧૯૩૮), *અમીઝરણા*, *કેરીની મોસમ અને બીજી વાતો* તેમના વાર્તા સંગ્રહો છે.

## શયદા પુરસ્કાર 
તેમની યાદમાં ઇન્ડિયન નેશનલ થિયેટર, મુંબઈ યુવા ગુજરાતી ગઝલકાર-કવિઓને વાર્ષિક શયદા પુરસ્કાર આપે છે.

## સંદર્ભ 
## બાહ્ય કડીઓ
* 

શ્રેણી:ગુજરાતી સાહિત્યકાર
શ્રેણી:ગુજરાતી વ્યક્તિત્વ
શ્રેણી:૧૯૬૨માં મૃત્યુ
શ્રેણી:૧૮૯૨માં જન્મ
કેવી રીતે જઈશ? (ચલચિત્ર)

***કેવી રીતે જઈશ*** ૨૦૧૨ માં રજૂ થયેલ એક ગુજરાતી ચલચિત્રનું નામ છે. આ ફિલ્મનાં નિર્દેશક અભિષેક જૈન અને નિર્માતા નયન જૈન હતા. પટેલ પરિવારની અમેરિકા જવાની અને આજુ-બાજુના વિષય પર આધારિત ફિલ્મ હતી. મુખ્ય કલાકાર દિવ્યાંગ ઠક્કર, વેરોનીકા ગૌત્તમ, તેજલ પંચાશ્રા, કેન્નેથ દેસાઈ અને અનંગ દેસાઈ છે. આ ફિલ્મ નું શૂટિંગ અમદાવાદમાં કાંકરિયા અને બીજા ઘણા સ્થળો પર કરવામાં આવેલું.

## પાત્રો 
* દિવ્યાંગ ઠક્કર - હરીશ પટેલ 
* વેરોનીકા ગૌત્તમ - આયુષી પટેલ 
* ટોમ અલ્ટર - ડેરેક થોમસ 
* રાકેશ બેદી  - દૌલતરામ ચેનાની 
* અનંગ દેસાઈ - ઈશ્વરભાઈ  પટેલ  
* કેન્નેથ દેસાઈ - બચુભાઈ પટેલ 
* રીટા ભાદુરી - વૃદ્ધા  
* અભિનવ બેન્કર - રાહિલ 
* સિદ્ધાર્થ ભાવસાર - કેવિન 
* તેજલ પંચાસરા  - ભાવના પટેલ 
* જય  ઉપાધ્ધીયાય - જીગ્નેશ પટેલ  
* દીપ્તિ જોશી - જ્યોત્સનાબેન બચુભાઈ પટેલ 

## વાર્તા 
પહેલા બચુ (કેનેથ દેસાઈ) અને ઈશ્વર (અનંગ દેસાઈ) ગાઢ મિત્રો હોય છે. બન્ને સાથે મળીને અમેરિકા જવાનાં સ્વપ્ન જોતા હોઈ છે. બચુ પાસે પૂરતા પૈસા નથી હોતા અને ઈશ્વર ગેરકાયદેસર રીતે અમેરિકા પહોંચી જાય છે એ વાત તે જયારે બચુને જણાવે છે, ત્યારે બચુને એમ થાય કે ઈશ્વરે એની સાથે દગો કર્યો છે, બંને વચ્ચે ગેરસમજ ઉભી થાય છે. 

બસ ત્યારથી બચુ પટેલનું એક જ સ્વપ્ન છે કે અમેરિકા જવું. આ માટે પોતે તો સફળ ન થઈ શક્યા, પણ કોઈ પણ રીતે એમણે એમના બેમાંથી એક પુત્રને અમેરિકા મોકલવો છે. મોટા પુત્ર જીજ્ઞેષ (જય ઉપાધ્યાય) માટે પ્રયત્ન કરે છે પણ સફળ ન થતા હવે બધી જ આશાઓ નાના પુત્ર હરીશ (દિવ્યાંગ ઠક્કર) પર છે. હરીશને અમેરિકા મોકલવા માટે બચુભાઇ કંઈ પણ કરવા તૈયાર છે. પણ દર વખતે વિસા નકારવામાં આવે છે. વર્ષો પછી ઈશ્વર પટેલ ભારત પોતાની પુત્રી આયુષી (વેરોનીકા ગૌતમ) સાથે પાછાં ફરે છે અને તે ગુજરાત માં પાછા આવી સ્થાયી થવા માગે છે.
 
એમના મનમાં તો બચુ માટે એટલો જ પ્રેમ છે પણ બચુ હજુ જૂની વાત ભૂલ્યો નથી. બચુભાઇના પત્ની જ્યોત્સનાબહેન (દિપ્તી જોશી) સંબંધ જાળવવાની કોશિશ કરે છે પણ બચુભાઇનો વિરોધ છે. હરીશ એક કેવીન નામના મિત્રને મળે છે જે એક એજન્ટ દોલતરામ ચૈનાની (રાકેશ બેદી)ને મળાવે છે. ચૈનાની પૈસા લઇ ને અમેરિકા મોકલવાની ખાલી વાતો કરે છે. હરીશના વિસા માટે આ દરમિયાન ૫૦ લાખ રૂપિયા જીજ્ઞેષ ગુંડાઓ પાસેથી લે છે . એક તરફ આયુષી અને હરીશ વચ્ચેની મિત્રતા ગાઢ થતી જાય છે અને પ્રેમમાં પરિણમે છે, પણ જ્યારે લગ્નની વાત આવે છે ત્યારે બચુભાઇ અપમાન કરીને ઇશ્વરભાઈને ઘરની બહાર કાઢી નાખે છે. છેવટે બનાવટી વિસા પર હરીશને અમેરિકા મોકલવા ની તૈયારી કરે છે. અંતે બચુભાઈ ને બધું સમજાઈ જાય છે અને હરીશ-આયુષીના લગ્ન થાય છે. 

## સંગીત 
આ ફિલ્મનું સંગીત મેહુલ સુરતીનું છે. જેમાં ગાયકો તરીકે પાર્થિવ ગોહિલ, ઐશ્વર્યા મજમુદાર, ધ્વનિત ઠાકર અને રૂપકુમાર રાઠોડે સ્વર આપ્યો છે. પોપ ગીત પ્રકાર નું "પંખીડા" ગીત ખુબ લોકપ્રિય બન્યું હતું. આ ફિલ્મના ગીતો મફત ડાઉનલોડ કરવા માટે મૂકવામાં આવ્યા હતા.

## માર્કેટિંગ 
આ ફિલ્મનું પ્રિમિયર સીનેપોલીસ અમદાવાદ ખાતે રાખવા માં આવ્યું હતું. ફિલ્મ ને ગુજરાતનાં બધા જાણીતા મલ્ટીપ્લેક્ષ માં રજુ કરવા માં આવી હતી. ફિલ્મ નો મોટા ભાગનો પ્રચાર ફેસબુક, ટ્વીટર અને યુટ્યુબ માં ખૂબ કરવા આવ્યો હતો અને વેપારની દ્રષ્ટિ એ ફિલ્મ ખુબ સફળ રહી હતી. ફિલ્મને અમેરિકા માં પણ રજૂ કરવામાં આવી હતી.

## અેવોર્ડ 
ફિલ્મ ને *બીગ ગુજરાતી એન્ટરટેઈનમેન્ટ* માં ૮ અેવોર્ડ  મળ્યા હતા.
* બેસ્ટ  એક્ટર (અભિનેતા) - દિવ્યાંગ ઠક્કર
* બેસ્ટ ડિરેકટર - અભિષેક જૈન
* બેસ્ટ ફિલ્મ
* બેસ્ટ પ્લેબેક સિંગર (ગાયક)  - રૂપકુમાર રાઠોડ
* બેસ્ટ પ્લેબેક સિંગર (ગાયિકા) - ઐશ્વર્યા મજમુદાર
* બેસ્ટ મ્યુઝીક  આલ્બમ
* બેસ્ટ એન્ટરટેઈનીગ સોંગ  - પંખીડા

## બાહ્ય કડીઓ 
* 

શ્રેણી:ગુજરાતી ચલચિત્ર
ઘાટલોડિયા (વિધાન સભા બેઠક)

**ઘાટલોડિયા વિધાનસભા બેઠક** ગુજરાતના ૧૮૨ વિધાનસભા મતવિસ્તારોમાંનો એક વિસ્તાર છે. તે અમદાવાદ જિલ્લામાં આવેલો છે. આ બેઠક ૨૦૦૮માં અસ્તિત્વમાં આવી હતી.

## વિભાગોની યાદી 
આ વિધાનસભા બેઠક નીચેના વિભાગો ધરાવે છે.

૧. અમદાવાદ શહેર તાલુકાના ગામો – ત્રાગડ, ઘાટલોડિયા (એમ), મેમનગર (એમ).

૨. દસક્રોઇ તાલુકા ગામો – લપકામણ, લીલાપુર, ખોડીયાર, છારોડી, જગતપુર, હેબતપુર, ભાડજ, શીલજ, ચેનપુર, ઓગણજ, ઘુમા, શેલા, સોલા, બોડકદેવ, આંબલી, ગોતા (સીટી), થલતેજ (સીટી), બોપલ (સીટી).

## મતદારો 
## વિધાનસભાના સભ્યો
## ચૂંટણી પરિણામો 
### ૨૦૧૨ 
## સંદર્ભ 
શ્રેણી:અમદાવાદ જિલ્લો
શ્રેણી:ગુજરાતના વિધાનસભા નિર્વાચનક્ષેત્રો
આંબાવાડી

**આંબાવાડી** અમદાવાદ, ગુજરાતમાં આવેલો એક વિસ્તાર છે. આ વિસ્તારના મુખ્ય સ્થળોમાં, અમદાવાદ સેન્ટ્રલ, આંબાવાડી શાકભાજી બજાર અને પરિમલ ગાર્ડન (બગીચો)નો સમાવેશ થાય છે.

## પરિવહન 
* અમદાવાદ રેલ્વે સ્ટેશન આંબાવાડીથી આશરે ૮ કિમી દૂર આવેલું છે.
* ગુજરાત રાજ્ય માર્ગ વાહનવ્યવહાર નિગમ બસ સ્ટેશન, ગીતા મંદિર આશરે ૫ કિમીના અંતરે આવેલું છે.
* સરદાર વલ્લભભાઈ પટેલ આંતરરાષ્ટ્રીય હવાઈ મથક આશરે ૧૫ કિમીના અંતરે છે.

## સંદર્ભ 
શ્રેણી:અમદાવાદ શહેરના વિસ્તારો
દૂધસાગર ધોધ

right|thumb|300px|ઓગસ્ટ મહિના દરમિયાન દૂધસાગર ધોધ
**દૂધસાગર ધોધ** (અંગ્રેજી: Dudhsagar Falls) ભારત દેશના દક્ષિણ ભાગમાં આવેલી ગોવા તથા કર્ણાટક રાજયની સરહદ પર વહેતી મંડોવી નદી પર આવેલો છે. આ ધોધ ચાર ભાગમાં વહેંચાયેલો છે. આ ધોધ પણજીથી સડક માર્ગે ૬૦ કિલોમીટર જેટલા અંતરે તેમજ મડગાંવ-બેલગામ રેલ્વે માર્ગ પર મડગાંવથી પૂર્વમાં ૪૬ કિલોમીટર તથા બેલગામથી દક્ષિણમાં ૮૦ કિલોમીટર જેટલા અંતરે આવેલો છે. દૂધસાગર ધોધ ભારતના સૌથી ઊંચાઈ ધરાવતા ધોધ પૈકીનો એક ગણાય છે, જેની ઊંચાઈ ૩૧૦ મીટર (૧૦૧૭ ફૂટ) તેમજ સરેરાશ પહોળાઈ ૩૦ મીટર (૧૦૦ ફૂટ) જેટલી છે..

આ ધોધ સહયાદ્રી પર્વતમાળા (પશ્ચિમ ઘાટ)માં આવેલા *ભગવાન મહાવીર અભયારણ્ય* તથા *મોલેમ રાષ્ટ્રીય ઉદ્યાન*ના રક્ષિત વિસ્તારમાં આવેલો છે. આ નદી વડે જ કર્ણાટક અને ગોવા રાજ્યની સરહદ અંકાયેલી હોવાથી આ ધોધ બે રાજ્યોને અલગ  પાડે છે. આ ધોધની આસપાસનો વિસ્તાર ગાઢ જંગલોથી ઘેરાયેલો છે, જ્યાં પ્રકૃતિ સોળેકળાએ ખીલેલી જોવા મળે છે. આ ધોધ જોવા માટે ચોમાસાનો સમય યોગ્ય છે, કારણ કે ત્યારે વરસાદના કારણે પાણીનો પ્રવાહ વેગીલો અને ભરપૂર હોય છે.

## સંદર્ભો 
## બાહ્ય કડીઓ 
* HD Video of DudhSagar Waterfall, August 2014.
* Youtube Video with Amaravathi Express on railway bridge, December 2014
* World Waterfall Database - Dudhsagar Falls 
* A bewitching beauty called Dudhsagar 
* A guide to the falls 
* Trekking from Castlerock to Dudhsagar 
* Itinerary of DudhSagar Tour Goa 

શ્રેણી:જોવાલાયક સ્થળો
શ્રેણી:ગોઆ
શ્રેણી:કર્ણાટક
શ્રેણી:ભારતના જળધોધ
બૈલોંગ એલિવેટર

thumb|267x267px|બૈલોંગ એલિવેટર, ૨૦૧૧ના વર્ષમાં
**બૈલોંગ એલિવેટર** (;) ( **Hundred Dragons Elevator**) એ પારદર્શક કાચ વડે બનાવવામાં આવેલ છે, જે સીધા ઢોળાવ વાળા ખૂબ જ ઊંચા પથ્થર વડે બનેલા પહાડ (Cliff)ની એક બાજુ પર બનાવવામાં આવેલ છે. આ એલિવેટર ચીનના ઝાંગીઆજી (Zhangjiajie) ખાતે આવેલ વુલિંગ્યાન (Wulingyuan) વિસ્તારમાં છે અને તેની ઊંચાઈ ૩૩૦ મીટર (૧,૦૭૦ ફૂટ) જેટલી છે. તે વિશ્વમાં સૌથી વધુ ઊંચાઈ ધરાવતું તેમ જ સૌથી વજનદાર એલિવેટર ગણાય છે. ઈ. સ. ૨૦૦૨ના વર્ષમાં વુલિંગ્યાન વિસ્તારનો સમાવેશ વિશ્વ ધરોહર સ્થળ તરીકે કરવામાં આવેલ હોવાથી એલિવેટરની પર્યાવરણ-અસરો ચર્ચા અને વિવાદનો વિષય બન્યો હતો. આ એલિવેટર ૨૦૦૨-૨૦૦૩ના વર્ષમાં ૧૦ મહિના માટે બંધ રાખવામાં આવેલ હતું, જેનું કારણ પર્યાવરણ નહીં, પણ સલામતી આપવામાં આવ્યું હતું.

ગિનીસ વર્લ્ડ રેકોર્ડ (Guinness World Records) દ્વારા સત્તાવાર રીતે સોળમી જુલાઈ ૨૦૧૫ના રોજ આ એલિવેટર વિશ્વનું સૌથી ઊંચાઈ ધરાવતું બાહ્ય એલિવેટર હોવાની માન્યતા આપવામાં આવી હતી.

## સંદર્ભો 
શ્રેણી:ચીન
શ્રેણી:જોવાલાયક સ્થળો
હિથ લેજર

**હિથ એન્ડ્રુ લેજર** (૪ એપ્રિલ ૧૯૭૯ – ૨૨ જાન્યુઆરી ૨૦૦૮) ઓસ્ટ્રેલિયન અભિનેતા અને નિર્માતા હતા. ૧૯૯૦ના દાયકામાં ઓસ્ટ્રેલિયામાં ટેલિવિઝન અને ચલચિત્રોમાં કામ કર્યા પછી લેજર ૧૯૯૮માં યુનાઇટેડ સ્ટેટ્સમાં પોતાની કારકિર્દી બનાવવા આવ્યા. તેમના ચલચિત્રોમાં ૧૯ ચલચિત્રોનો સમાવેશ થાય છે, જેમાં *૧૦ થિંગ્સ આઇ હેટ અબાઉટ યુ* (૧૯૯૯), *ધ પેટ્રિયટ* (૨૦૦૦), *અ નાઇટ્સ ટેલ* (૨૦૦૧), *મોન્સટરસ્ બોલ* (૨૦૦૧), *નેડ કેલી* (૨૦૦૩), *ધ બ્રધર્સ ગ્રીમ* (૨૦૦૫), *લોર્ડ્સ ઓફ ડોગટાઉન* (૨૦૦૫), *બ્રોકબેક માઉન્ટેન* (૨૦૦૫), *કાસાનોવા* (૨૦૦૫),  *કેન્ડી* (૨૦૦૬), *આઇ એમ નોટ ધેર* (૨૦૦૭), *ધ ડાર્ક નાઇટ* (૨૦૦૮) અને *ધ ઇમેજીનિરયમ ઓફ ડોક્ટર પારનાઉસ* (૨૦૦૯) નો સમાવેશ થાય છે. તેઓએ સંગીત વિડિયોનું દિગ્દર્શન કર્યું હતું અને ચલચિત્રોનું નિર્માણ કરવાની ઇચ્છા જાહેર કરી હતી.

## સંદર્ભ 
શ્રેણી:૧૯૭૯માં જન્મ
શ્રેણી:અભિનેતા
શ્રેણી:૨૦૦૮માં મૃત્યુ
હાતગઢ

**હાથગઢ** (મરાઠી: **हातगड**) એ ભારત દેશના પશ્ચિમ ભાગમાં આવેલા મહારાષ્ટ્ર રાજ્યમાં આવેલ એક કિલ્લો છે.

## ભૌગોલીક સ્થાન 
નાસિક જિલ્લામાં આવેલ સુરગાણા તાલુકામાં સહ્યાદ્રી પર્વતમાળાના પૂર્વ દિશામાંથી ડુંગરોની  શરુઆતના થાય છે, જેને સાતમાળના ડુંગરો તરીકે ઓળખાય છે. આ ડુંગરોની ઉપશાખા પર એક હાતગઢ નામથી ઓળખાતો નાનો પર્વતીય કિલ્લો આવેલ છે. 

## ગઢ પરનાં દર્શનીય સ્થળો 
ગઢ પર પ્રવેશ કરવા પૂર્વે ચાર દરવાજાઓમાંથી પસાર થવું પડે છે. પહેલા દરવાજા અગાઉ જમણી બાજુ પર થોડા ઉપરના ભાગમાં પથ્થર કોરીને બનાવવામાં આવેલ પાણીના ટાંકા આવેલ છે. આ ઉપરાંત પથ્થરમાંથી કોતરવામાં આવેલ હનુમાનજીની મૂર્તિ પણ આવેલ છે. ગઢના પહેલા દરવાજાના માત્ર થોડા અવશેષો બચ્યા છે તેમ જ તેની નજીક બે શિલાલેખ કોતરેલા જોવા મળે છે. આ  આ દરવાજો પસાર કરી થોડે ઉપર ચઢતાં બીજો દરવાજો આવે છે, જે સંપૂર્ણ પથ્થરમાં થી કોરેલા બોગદા જેવો છે. દરવાજાની બાજુમાં એક ગુફા પણ કોતરવામાં આવેલ છે. અહીં પાણીના ત્રણ ટાંકાઓ આવેલ છે. આ દરવાજા પછી થોડે ઉપર ચડતાં ગઢનો ત્રીજો દરવાજો તેમ જ ચોથો દરવાજો આવે છે. ગઢનો ઉપરનો ભાગ ઘણો વિસ્તૃત છે. દરવાજાની ઉપર આવતાં એક પગદંડી રસ્તો નીચે ઉતરે છે. અહીં મોટા પ્રમાણમાં તટબંધી છે. અંદર એક પીર પણ છે. જમણી બાજુની ધાર પર કમાન કોતરેલ છે, પાણીના ટાંકા પણ છે. આગળ જતાં ફરી પાણીના ટાંકા તેમ જ ઈમારતના અવશેષો જોવા મળે છે. આ ઉપરાંત અહીં એક બુરજ ધરાવતી ઈમારત છે. આગળ થોડું નીચે ઉતરતાં એક તળાવ આવે છે, જેનું પાણી પીવા યોગ્ય નથી. તળાવની નજીક જ કિલ્લાના મોટા પથ્થર દેખાય છે. કિલ્લાના આ ભાગની કિલ્લેબંધી હજી પણ સાબૂત છે. તળાવની ઉપરની બાજુ પર એક ધ્વજ-સ્થંભ આવેલ છે. તળાવની ઉપરની બાજુએથી એક રસ્તો કિલ્લાની બીજી ટોચ તરફ જાય છે, જેના રસ્તામાં પાણીના ટાંકાઓ જોવા મળે છે. ગઢની બીજી ટોચ પાસે એક બુરજ આવેલ છે.

## ગઢ પર જવાનો રસ્તો 
નાસિકથી સાપુતારા જતા રાજ્ય ધોરી માર્ગ પર બોરગાંવ થી ૪ (ચાર) કિલોમીટર જેટલા અંતરે હાતગઢવાડી ગામ આવે છે, જ્યાંથી ૪ કિલોમીટર આગળ જતાં ગુજરાત રાજ્યમાં ગિરિમથક સાપુતારા આવે છે. આ હાતગઢવાડી ગામમાંથી એક રસ્તો હાતગઢના કિલ્લા ઉપર  તેમ જ એક રસ્તો કળવણ તરફ જાય છે.

## પાણીની સવલત 
કિલ્લા પર બારેમાસ ચાલી શકે એવા પીવાના પાણીના ટાંકાઓ બનાવવામાં આવેલ છે.

શ્રેણી:મહારાષ્ટ્રના કિલ્લાઓ
શ્રેણી:જોવાલાયક સ્થળો
શ્રેણી:સ્થાપત્ય
ચીમનલાલ ગીરધરલાલ માર્ગ

thumb|250x250px|સી.જી. રોડની નજીકમાં આવેલો પરિમલ બાગ
**ચીમનલાલ ગીરધરલાલ માર્ગ**, જેને સામાન્ય રીતે **સી.જી. રોડ** કહેવાય છે, અમદાવાદનો એક મુખ્ય માર્ગ છે. તેની ગણના શહેરના સૌથી મોંઘા વિસ્તાર તરીકે કરવામાં આવે છે.

આ માર્ગનું નામ ૧૯૬૦ના દાયકાના ભારતના અગ્રણી ઉદ્યોગપતિ ચીમનલાલ ગીરધરલાલ પરથી આપવામાં આવ્યું છે.

૧૯૯૦માં આ માર્ગનું પુન:નિર્માણ કરવામાં આવ્યું હતું, તે પછી તે શહેરનું મુખ્ય આર્થિક કેન્દ્ર બની ગયો છે. ૨૦૧૦માં કુશમેન અને વેકફિલ્ડ દ્વારા કરાયેલા સર્વેક્ષણમાં સી.જી. રોડ ને "૨૦૧૦ની વિશ્વની મુખ્ય શેરીઓ" માં સૌથી વધુ વિકાસ ધરાવતા ત્રીજા ક્રમના માર્ગ તરીકે મુંબઈના લિંકિંગ રોડ અને હોંગ કોંગ સેન્ટ્રલ પછીના ક્રમે વાર્ષિક ભાડાની ૧૮.૨% વૃદ્ધિના દર ધરાવતા માર્ગ તરીકે સમાવવામાં આવ્યો હતો.

આ માર્ગ મહાલક્ષ્મી ચાર રસ્તા પરથી શરૂ થઇને સરદાર પટેલ સ્ટેડિયમ ચાર રસ્તા પર પૂર્ણ થાય છે જે પાલડી અને નવરંગપુરાને જોડે છે.

## સંદર્ભ 
શ્રેણી:અમદાવાદમાં પરિવહન
પ્રણવ

**પ્રણવ** એક સંદિગ્ધ શબ્દ છે. હિંદુ ધર્મમાં **ૐ**ને પ્રણવ કહેવામાં આવ્યો છે, એટલે મહદંશે પ્રણવ શબ્દથી શોધનાર વ્યક્તિ શક્ય છે કે ૐ વિષેનો લેખ જોવા માંગતી હોય. પરંતુ આ શબ્દ પરથી લેખ શોધનાર વ્યક્તિ નીચેનામાંથી કોઈ પણ વિષય પર આ શીર્ષક હેઠળ લેખ શોધવાનો પ્રયત્ન કરતી હોય. પ્રણવ શબ્દ સાથે નીચેનાં પાનાઓ સંકળાયેલા છે:

# પ્રણવ અથવા પ્રણવ શબ્દ - ૐ, ઓમકાર.
# પ્રણવ મુખર્જી - ભારતના રાષ્ટ્રપતિ.
# પ્રણવ મિસ્ત્રી - ગુજરાતી મૂળનાં કોમ્પ્યુટર વૈજ્ઞાનિક.